Τί λένε οι Άγιοι Πατέρες Πώς πρέπει να βλέπωμε τα σημεία σήμερα FAITH A BOOK FOR ALL CHRISTIANS THE INNER UNITY OG PHILOKALIA THE PHILOKALIA YESTERDAY AND TODAY LIBRARIES ΒΙΒΛΙΟΘΗΚΗ Α ΒΙΒΛΙΟΘΗΚΗ Β ΒΙΒΛΙΟΘΗΚΗ Γ CHURCH General Introduction Preface to the Revised Edition Chapter i. - The Church under the Apostles Chapter ii. - Jesus Christ Chapter iii. - The Apostolic Age Chapter iv. - St. Peter and the conversions of the Jews Chapter v. - St. Paul and the conversion of the gentiles Chapter vi. - The great Tribulation (Matt. 24:21) Chapter vii. - St John and the last stadium of the Apostolic period Chapter viii. - Christian life in the Apostolic Church Chapter ix. - Worship in the Apostolic Age Chapter x. - Organization of the Apostolic Church Chapter xi - Theology of the Apostolic Church Chapter xii - The new Testament ПРАВОСЛАВИЕ INDEX Παρασκευή, 30 Μαΐου 2014\nΗ ανακαίνιση της κτίσεως. Μητροπολίτου Ναυπάκτου Ιεροθέου Η ανακαίνιση της κτίσεως\nΕίναι σαφής διδασκαλία της Εκκλησίας ότι η κτίση είναι δημιούργημα του Θεού, ότι δέχθηκε την φθορά από την πτώση του ανθρώπου και ότι και αυτή θα ελευθερωθεί από αυτήν την φθαρτότητα.Στην εκκλησιαστική παράδοση κάνουμε λόγο περισσότερο για κτίση παρά για φύση. Ή λέξη φύση αναφέρεται σε κάτι φυσικό, ενώ η λέξη κτίση δείχνει το κτιστό, κάτι πού δημιουργήθηκε, ενώ δεν υπήρχε προηγουμένως. Έτσι, στην Εκκλησία δεν γίνεται λόγος για φυσικά και μεταφυσικά, αλλά για κτιστά και άκτιστα. Το άκτιστο δεν έχει αρχή δημιουργίας, ούτε και τέλος. Το άκτιστο είναι αυτοζωή, ενώ το κτιστό έχει αρχή δημιουργίας, αλλά ο Θεός θέλει να μην έχει τέλος, αν και από την φύση του έπρεπε να τελείωση κάποτε. Χαώδης είναι η διαφορά μεταξύ κτιστού και ακτίστου. Δεν υπάρχει τίποτε όμοιο τους. Το μονό κοινό μεταξύ κτιστού και ακτίστου είναι ο θεάνθρωπος Χριστός, στο Πρόσωπο του οποίου ενώθηκε η θεία με την ανθρώπινη φύση, δηλαδή το άκτιστο με το κτιστό. Κατά τον άγιο Μάξιμο τον Ομολογητή, η άπειρη ουσία και παντοδύναμη και δημιουργική των όντων» αυτή μόνον είναι απλή και μονοειδής, άποια και ειρηναία. Στην άκτιστη ουσία, δηλαδή στον θεό, δεν υπάρχει καμμιά σύνθεση. Αντίθετα, η κτιστή φύση είναι σύνθετη, αφού αποτελείται από ουσία και συμβεβηκότα και είναι επιδεής της θείας Προνοίας. Ό Θεός δημιούργησε όλη την κτίση και την συντηρεί με την άχτιστη πρόνοια Του. Ή υπεράγαθη Πρόνοια του Θεού «σωτηρία υπάρχει πάσης κτίσεως» Βέβαια, δεν πρέπει να ξεχνούμε ότι ο όρος κτίση αναφέρεται στους αγγέλους, τους δαίμονες, τους ανθρώπους και την άλογη δημιουργία. Είναι ένας όρος πού αποδίδεται σε όλη την δημιουργία, λογική και άλογη. Ξέρουμε ότι ο Θεός δημιούργησε πρώτα τον νοερό κόσμο, έπειτα τον αισθητό και υλικό κόσμο και στην συνέχεια τον άνθρωπο, πού είναι ένωση των δύο κόσμων, νοερού και αισθητού. Όποτε ο άνθρωπος είναι η περίληψη όλης της δημιουργίας, ο μικρόκοσμος μέσα στον μεγαλόκοσμο, ή για να εκφρασθούμε καλύτερα, ο μεγαλόκοσμος, από απόψεως αξίας, μέσα στον μικρόκοσμο. Αλλά στο σημείο αυτό όταν κάνουμε λόγο για την κτίση και την ανακαίνιση της, θα εννοούμε περισσότερο την υλική και άλογη δημιουργία, η οποία με την Πρόνοια και την Χάρη του Θεού θα ανακαινισθεί στον μέλλοντα αιώνα. Γιατί αυτό μας ενδιαφέρει στην μελέτη μας αυτή. Στην Άγια Γραφή γίνεται λόγος για την πτώση της κτίσεως, αλλά και την ελευθέρωση της από την φθορά. Κλασσικό χωρίο είναι του Αποστόλου Παύλου, πού βρίσκεται στην προς Ρωμαίους επιστολή του. Θα το παραθέσουμε ολόκληρο γιατί είναι πολύ χαρακτηριστικό και θα μας βοηθήσει στην μετέπειτα επεξεργασία του θέματος. «Ή γαρ αποκαραδοκία της κτίσεως την αποκάλυψιν των υιών του Θεού απεκδέχεται, τη γαρ ματαιότητι η κτίσις ύπετάγη, ούχ εκούσα, αλλά δια τον υποτάξαντα, έπ' ελπίδι ότι και αυτή η κτίσις ελευθερωθήσεται από της δουλείας της φθοράς εις την ελευθερίαν της δόξης των τέκνων του Θεού. οίδαμεν γαρ ότι πάσα η κτίσις συστενάζει και συνωδίνει άχρι του νυν» (Ρωμ. η', 19-22). Στο χωρίο αυτό υπάρχουν μερικά ενδιαφέροντα σημεία. Πρώτον, ότι ο αισθητός κόσμος, η υλική δημιουργία, λέγεται κτίση και όχι φύση, γιατί συνδέεται με την ύπαρξη δημιουργού και, επομένως, δεν είναι αΐδια και αιώνια, όπως την θεωρούσαν μερικοί φιλόσοφοι. Δεύτερον, η κτίση υπετάγη στην φθαρτότητα όχι με την θέληση της, αφού η κτίση δεν έχει θέληση και ελευθερία, αλλά από την πτώση του ανθρώπου. Ό άνθρωπος παρέσυρε όλη την κτίση στην φθορά. Τρίτον, η κτίση συστενάζει και συνωδίνει μαζί με τον άνθρωπο και αποζητά και ελπίζει ελευθέρωση. Τέταρτον, η αποκαραδοκία, δηλαδή η προσδοκία της, αναφέρεται στην αποκάλυψη των υιών του Θεού. Εφ' όσον ο άνθρωπος έγινε ή αιτία της πτώσεως της, πρέπει από τον άνθρωπο να προέλθει η της. Φυσικά, όταν λέμε από τον άνθρωπο, εννοούμε από τον άνθρωπο του θεανθρώπου, πού είναι τέκνο Θεού. Πέμπτον, δίνεται η βεβαιότητα ότι ολόκληρη η κτίση θα ελευθερωθεί από την δουλεία της στην φθορά και θα εισαχθεί στην ελευθερία της δόξης των τέκνων του Θεού. Αυτό σημαίνει ότι ολόκληρη η κτίση θα απόλαυση τα αγαθά πού θα προέλθουν, όταν ο άνθρωπος απόκτηση μέθεξη της δόξης του Θεού. Στο χωρίο αυτό φαίνεται η αντίληψη και η διδασκαλία της Εκκλησίας για το λεγόμενο οικολογικό πρόβλημα και την της κτίσεως. Αφορμή της πτώσεως είναι ο ανυπάκουος και αντάρτης άνθρωπος και αιτία της ανακαινίσεως της είναι ο υιός κατά Χάριν του Θεού, ο Θεούμενος. Αυτός θα την ελευθέρωση, θα την ανακαινίσει. Στην πραγματικότητα η Χάρη του Θεού, δια του ανθρώπου, θα μεταμορφώσει και την άλογη δημιουργία. Όταν βλέπει κανείς την της κτίσεως έξω από τον Θεούμενο ματαιοπονεί. Ό άνθρωπος πού ενώνεται με τον Χριστό είναι νέα, καινούρια κτίση, γι' αυτό και γίνεται αφορμή δόξης. Ό Απόστολος Παύλος λέγει: «ει τις εν Χριστώ καινή κτίσις» (Β' Κορ. ε', 17), Ό Απόστολος Πέτρος αναφερόμενος στην συντέλεια του κόσμου, δεν ομιλεί για μια τελική και ολοσχερή καταστροφή, αλλά για και μεταμόρφωση, γι' αυτό λέγει: «καινούς δε ουρανούς και γήν καινήν κατά το επάγγελμα αυτού προσδοκώμεν εν οις δικαιοσύνη κατοικεί» (Β' Πέτρ.γ', 13). Εδώ βλέπουμε καθαρά ότι γίνεται λόγος για της κτίσεως και όχι για αφανισμό και καταστροφή. Θα θίξουμε το θέμα αναλυτικότερα πιο κάτω, όταν θα αναφέρουμε τις διδασκαλίες των Πατέρων της Εκκλησίας.\nΜελετώντας τα αγιογραφικά χωρία, πρέπει να εξετάσουμε πώς έπεσε η κτίση και σε τι συνίσταται η της όπως τα αναλύουν οι άγιοι Πατέρες της Εκκλησίας. Κατά την ανάλυση αυτή πρέπει πάντα να έχουμε υπ' όψη μας τα χωρία της Αγίας Γραφής πού παραθέσαμε προ ολίγου. Κατ' αρχήν πρέπει να κάνουμε λόγο για την π τ ώ σ η της κτίσεως. Ό Άγιος Γρηγόριος ο Σιναΐτης λέγει ότι ή κτίση δεν κατασκευάσθηκε ρευστή και φθαρτή, αλλά υπετάγη χωρίς να θέλει, στην φθορά, με την πτώση του Αδάμ. Ό άγιος Μακάριος ο Αιγύπτιος για να παρουσιάσει αυτήν την αλήθεια χρησιμοποιεί μια ωραία εικόνα. Λέγει ότι, όπως όταν αιχμαλωτίζεται ένας βασιλεύς, αναγκαστικά ακολουθούν μαζί του και οι διάκονοι και οι υπηρέτες του. έτσι και όταν έπεσε ο Αδάμ, πού ήταν κύριος και βασιλεύς όλων των κτισμάτων, τα όποια τον υπηρετούσαν, συμπεριλήφθηκε και η κτίση πού τον διακονούσε και υπηρετούσε στην πτώση του .\nΤην τραγικότητα της κτίσεως, μετά την πτώση του Αδάμ και την είσδυση σε αυτήν της φθοράς, περιγράφει ωραιότατα ο άγιος Συμεών ο νέος Θεολόγος. Γράφει ότι μετά την έξοδο του Αδάμ από τον Παράδεισο ολόκληρη η κτίση δεν ήθελε να βλέπει τον άνθρωπο και διακατεχόταν από οργή εναντίον του. Ή κτίση δεν ήθελε να υποταγή σε αυτόν. Ό ήλιος δεν ήθελε να λάμπει, η σελήνη να στέλλει το φως, τα αστέρια να ακτινοβολούν, οι πηγές να βρύουν, οι ποταμοί να τρέχουν. Ό αέρας δεν ήθελε να δώσει αναπνοή στον άνθρωπο, τα θηρία και όλα τα ζώα ετραχύνθησαν εναντίον του ανθρώπου, γιατί έχασε την δόξα πού είχε. Ό ουρανός ήθελε να πέσει δικαιως πάνω στον άνθρωπο και η γη δεν άντεχε να τον κρατά. Τότε ακριβώς επεμβαίνει ο Θεός με την αγάπη Του και την φιλανθρωπία Του, και, αποβλέποντας στην ανάπλαση, δια της ενσάρκου Οικονομίας του Υιού Του, συγκρατεί την κτίση με την δύναμη Του και αναστέλλει την ορμή των κτισμάτων εναντίον του ανθρώπου, έως ότου γίνει ο άνθρωπος πνευματικός, άφθαρτος και αθάνατος, ώστε και αυτή να ελευθερωθεί από την φθορά, να συνανακαινισθή μαζί του, να αφθαρτοποιηθή και να γίνει πνευματική 1. Εφ' όσον η πτώση της κτίσεως έγινε δια του ανθρώπου, και η της θα γίνει δια του Θεούμενού ανθρώπου. Άλλωστε, ο άνθρωπος είναι ο σύνδεσμος μεταξύ νοερού και αισθητού κόσμου.\nΌ άγιος Συμεών ο νέος Θεολόγος είναι αποκαλυπτικός ως προς το σημείο αυτό. Λέγει ότι όπως πρώτα δημιούργησε ό Θεός την κτίση άφθαρτη και στην συνέχεια τον άνθρωπο, έτσι πρώτα ή κτίση πρέπει να μεταποιηθεί, δηλαδή να αλλαγή, και μαζί με αυτήν να νακαινισθούν και τα φθαρέντα σώματα, ώστε και πάλι «πνευματικός και αθάνατος ο άνθρωπος γεγονώς εν αφθάρτω χωρίω και αϊδίω και πνευματικώ κατοικεί»13. Εδώ γίνεται λόγος για των σωμάτων, για αλλοίωση και μεταποίηση όλης της κτίσεως. Επίσης, αναφέρεται ότι ο πνευματικός άνθρωπος, μετά την ανάσταση του και την Δευτέρα Παρουσία του Χριστού, θα κατοικεί σε πνευματικό, άφθαρτο και αΐδιο χώρο. Αυτό δείχνει ο,τι λέγαμε προηγουμένως, ότι ο Θεός δεν δημιούργησε την κτίση για να την εξαφανίσει στην συνέχεια.\nΥποστηρίζει ο άγιος Συμεών ότι, όταν κάνουμε λόγο για ανακαίνιση της κτίσεως, δεν εννοούμε ότι θα επιστρέψει στην κατάσταση πού ήταν στον πρώτο Παράδεισο, προ της παραβάσεως του Αδάμ. Τότε ο Αδάμ ήταν αισθητός και τρεπτός και είχε ανάγκη της τροφής. Όμως με την ανάσταση των σωμάτων ο Αδάμ θα είναι πνευματικός, αφού, όπως λέγει ο Απόστολος Παύλος, «σπείρεται σώμα ψυχικόν, εγείρεται πνευματικόν». Όπως ο Αδάμ θα είναι πνευματικός και δεν θα έχει ανάγκη τροφής, έτσι και ολόκληρη η κτίση, με την ενέργεια του Θεού θα μεταποιηθεί «εις άϋλον και πνευματικόν υπέρ πάσαν αίσθησιν εν τη παλιγγενεσία... οικητήριον». Δεν θα είναι, λοιπόν, υλική και αισθητή, όπως ακριβώς δημιουργήθηκε από τον Θεό για να ικανοποιεί τις τότε ανάγκες του Αδάμ. Ή κτίση θα είναι πνευματική και άϋλη, ώστε οι άνθρωποι, έχοντες ασώματα σώματα, και γενόμενοι «υπέρ αίσθησιν εν αισθήσει» και όντες «απερίγραπτοι εν απεριγράπτοις» θα έχουν «Άξιον… της εαυτών δόξης κατοικητήριον». Σαφώς εδώ γίνεται λόγος για πνευματικό κατοικητήριο, και ιδιαίτερο χώρο, όπου θα μένουν οι πνευματικοί άνθρωποι. Επανειλημμένως ο άγιος Συμεών αναφέρεται σε κατοικητήριο ή σε οικητήριο, αφού όλη η κτίση θα γίνει Παράδεισος, θα αλλοιωθεί και θα ανακαινισθεί μαζί με τον άνθρωπο. Στην διδασκαλία του αγίου Συμεών δίνονται και μερικά παραδείγματα για να γίνει κατανοητότερη αυτή η αντίληψη. Χωρίς να τα καταλαβαίνει η λογική του ανθρώπου, αφού υπερβαίνουν κάθε διάνοια, όλα θα γίνουν πνευματικά και θεια, θα ενωθούν με τα νοητά και θα γίνει «παράδεισος νοερός άλλος και Ιερουσαλήμ επουράνιος». Κανείς δεν παρέμεινε έως τώρα σε τέτοιο όμορφο χώρο. Και αναφέροντας διάφορα παραδείγματα λέγει ότι ο ήλιος, η σελήνη και τα αστέρια θα λάμπουν ακόμη περισσότερο. Το ίδιο θα γίνει και με την γη, όλα θα ακτινοβολούν, θα μεταδίδουν το κάλλος και την ομορφιά, θα παρατεθεί ο ίδιος ο λόγος του αγίου Συμεών του νέου θεολόγου: «Γη δε άφραστον και καινόν αναλήψεται κάλλος και χλόης είδος αμάραντον, άνθεοι δηλαδή φωτοειδέσι και ποικιλία πνευματική ωραιζομένη εν οίς δικαιοσύνη, κατά το όσιον λόγιον, κατοικεί».\n«Γίνωσκε, ώ ακροατά, ότι την δεύτερον παρουσίαν μέλλει να ανακαινισθή ό κόσμος και να γίνη πολλά ωραιότερος και λαμπρότερος από τώρα. Τα στοιχεία θα καθαρισθώσιν από πάσαν φθοράν, να είναι το πυρ λαμπρότερον, αμή να μη καιει, ότι η καύσις του όλη πηγαίνει είς την κόλασιν ό αήρ να καθαρισθή από πάν σκότος και σύννεφον. Το ύδωρ να λαμπρυνθή, να λάμπη ώσπερ καθρέπτης και κρύσταλλον. Ωσαύτως και ή γη θα λεπτύνη, θα γίνη καθαρά παντός ρύπου και ύλης βλαπτικής. Ότι όλα τα βλαβερά, όπου δίδουν θλίψιν και ασθένειαν, ήγουν η θέρμη του πυρός, το ψυχρόν του ύδατος, το σκότος του αέρος, η καύσις του θέρους και πάσα ακαθαρσία και βρώμα του κόσμου τούτου, να συναχθή εις την άβυσσον της κολάσεως, δια περισσοτέραν οδύνην των αθλίων αμαρτωλών. Και ούτω μένουσι τα στοιχεία κεκαθαρμένα, να είναι η γη όλη άβλαβος και ωραία, ως άλλος παράδεισος. Ωσαύτως οι ουρανοί και ο ήλιος, η σελήνη και τα άστρα να δίδουσι λάμψιν θαυμασίαν και περισσότερον επταπλασίως, καθώς λέγει ο Ησαΐας, ότι θέλει είσθαι το φως της σελήνης, ως το ηλιακόν, και το φως του ηλίου επτάκις λαμπρότερον, ώσπερ το φως των επτά ημερών. Έτι δε να παύσουν την κίνησιν αυτών, ότι επειδή ο ήλιος, η σελήνη και οι πλανήται κινούνται τώρα δια την ευεργεσίαν του ανθρώπου, ήγουν δια την γένεσιν και φθοράν, και τότε παύουσι ταύτα μετά την κοινήν ανάστασιν. Και να στέκη ο ήλιος εις την ανατολήν και ησελήνη εις την δύσιν και τα λοιπά εις τους τόπους τους, καθώς εξ αρχής εκτίσθησαν, ούτε να αλλάσσουσιν οι καιροί, ούτε χειμών ή θέρος να είναι, ούτε νύξ, αλλά πάντοτε μια αϊδιότης χρόνων αιώνιος, μετά απείρου ευφροσύνης και ανεικάστου αγαλλιάσεως. Και ταύτα πάντα γίνονται θείω προστάγματι, δια περισσοτέραν δόξαν και απόλαυσιν των δικαιων, ίνα λάβωσι την αμοιβήν των έργων τους πολλαπλάσιον». Ή μελλοντική ανακαίνιση της κτίσεως βιώνεται και από τώρα. Όπως από την παρούσα ζωή μπορεί ο άνθρωπος να γίνει θεατής της δόξης του Θεού, έτσι και από τώρα μπορεί να αποκτήσει αίσθηση της μελλοντικής αλλοιώσεως της κτίσεως. Όταν ο άνθρωπος έχει φωτισμένο νου, τότε δεν υποδουλώνεται στην κτίση, αλλά βλέπει μέσα σε αυτήν τους λόγους των όντων, την άκτιστη Χάρη και ενέργεια του Θεού. Όταν έχει μέσα του «αισθητώς και ευαισθήτως» την Χάρη του Θεού, τότε ζει την ανάστασή του και την ανάπλαση τής κτίσεως. Όλα του φαίνονται ωραία. Μέσα σε αυτά τα πλαίσια πρέπει να εντάξουμε τις ωραίες περιγραφές της κτίσεως πού κάνουν οι άγιοι. Επειδή ο άνθρωπος είναι κέντρο της δημιουργίας, γι' αυτό η άχτιστη Χάρη δι' αυτού, διαπορθμεύεται και στην άλογη δημιουργία. Έτσι και τα άγρια ζώα υποτάσσονται στους άγιους, όπως διασώζεται στα συναξάρια της Εκκλησίας. Εκεί δε πού φαίνεται η βίωση της μελλοντικής αλλοιώσεως και μεταμορφώσεως της κτίσεως είναι τα λείψανα των αγίων.\nΜε αυτήν την έννοια λέμε ότι ο Χριστός με την ενανθρώπηση Του έφερε στην γη την καινή κτίση, γιατί έδωσε την δυνατότητα από τώρα να αποκτήσουμε αίσθηση της ανακαινίσεώς της, αλλά και την αποκαραδοκία της μελλοντικής ανακαινίσεως. Γι' αυτό στην Εκκλησία δεν έχουμε απλές ενδείξεις αυτής της ζωής. αλλά αποδείξεις. 8. Μαξίμου Ομολογητού, Φιλοκαλία τόμος Β', σελ. 42, θ΄\n21. Νικόδημου του αγιορείτου: Χρηστοήθεια των Χριστιανών, έκδ. Ρηγόπουλου, Θεσσαλονίκη 1974. σελ. 398-399 ΠΗΓΗ\nRelated Posts: Η ανακαίνιση της κτίσεως. Μητροπολίτου Ναυπάκτου Ιεροθέου .


Ημερίδα για τις παθήσεις της σπονδυλικής στήλης στο Δημαρχείο Βόλου - PagasitikosNews\nΒρίσκεστε εδώ: ΚΕΝΤΡΙΚΗ / ΥΓΕΙΑ / Ημερίδα για τις παθήσεις της σπονδυλικής στήλης στο Δημαρχείο Βόλου\nEνημερωτική ημερίδα για το κοινό με ομιλίες διακεκριμένων επιστημόνων – ιατρών στην αίθουσα εκδηλώσεων του Δήμου Βόλου με θέμα “Παθήσεις της σπονδυλικής στήλης και η αντιμετώπισή τους” πραγματοποιεί, την Τετάρτη 31 Οκτωβρίου και ώρα 7.00 μ.μ. στην αίθουσα εκδηλώσεων του Δήμου Βόλου, o Δήμος Βόλου σε συνεργασία με την Ελληνική Εταιρεία Σπονδυλικής Στήλης, στο πλαίσιο του 12ου Πανελλήνιου Συνεδρίου της Εταιρείας και του 42ου Συμπόσιου «Ν. Γιαννέστρας – Π. Σμυρνής» που θα πραγματοποιηθούν στον Βόλο, από 1 έως 4 Νοεμβρίου 2018.\nΣτόχος της εκδήλωσης είναι η ενημέρωση του κοινού για τις γενικότερες εξελίξεις και τις τάσεις που υπάρχουν διεθνώς στις παθήσεις της σπονδυλικής στήλης και την αντιμετώπισή τους, ένας τομέας που τείνει να εξελιχθεί σε αυτόνομη ιατρική ειδικότητα.\nΠαράλληλα σκοπός του συνεδρίου είναι η εκπαίδευση και επιμόρφωση όλων, ειδικών και μη, αλλά και ειδικευομένων, στην σύγχρονη αντιμετώπιση των ασθενών με προβλήματα σπονδυλικής στήλης.\n-Χαυτούρας Νικόλαος, νευροχειρουργός, επιμελητής Α΄ στο Αχιλλοπούλειο Νοσοκομείο Βόλου. Ομιλία: “Οσφυαλγία, Συντηρητική Αντιμετώπιση”\n-δρ. Παπακώστα Στυλιανή, ιατρός Φυσικής Ιατρικής και Αποκατάστασης. Ομιλία: “Ιατρική Αποκατάσταση Ασθενών μετά Μείζονες Ορθοπαιδικές Επεμβάσεις”\n-Πατεράκης Κωνσταντίνος, επίκουρος καθηγητής Νευροχειρουργικής Πανεπιστημιακό Γενικό Νοσοκομείο Λάρισας, Πανεπιστημιακή Νευροχειρουργική Κλινική. Ομιλία: “Αυχεναλγία, Χειρουργική Αντιμετώπιση”\n-δρ. Βασίλης Λυκομήτρος, χειρουργός ορθοπεδικός – χειρουργός σπονδυλικής στήλης, διδάκτωρ στο τμήμα ορθοπεδικής χειρουργικής του Πανεπιστημίου Αθηνών. Ομιλία: “Σκολίωση”\n-Ιωάννης Γελαλής, χειρουργός ορθοπεδικός,αν. καθηγητής ορθοπεδικής στην Ιατρική Σχολή του Πανεπιστημίου Ιωαννίνων, αντιπρόεδρος Ελληνικής Εταιρείας Σπονδυλικής Στήλης. Ομιλία: “Οσφυαλγία, Χειρουργική αντιμετώπιση”\n-δρ.Αλέξανδρος Μπρότης, νευροχειρουργός. Ομιλία: “Αυχεναλγία, Συντηρητική αντιμετώπιση”\n-Μαρία Μπακοπούλου, νευροχειρουργός. Ομιλία: “Τεχνικές για την αντιμετώπιση του πόνου”.\nΕνημερωτική διάλεξη για την ασφαλή πλοήγηση στο διαδίκτυο στο Π.Θ., στο Βόλο\n29 Οκτωβρίου 2018 - 14:18 Από Τριαντάφυλλος Γαβρινιώτης


Μειωμένα κατά 189 εκατ. ευρώ τα ληξιπρόθεσμα του δημοσίου για τον Μάιο - Δείτε αναλυτικά | altsantiri\nΔημοσιεύθηκε στις 4-07-2019 - 14:41μμ\nΒάσει των στοιχείων που δόθηκαν στη δημοσιότητα για τις ληξιπρόθεσμες οφειλές του δημοσίου, αυτές παρουσιάζονται μειωμένες για τον μήνα Μάιο αφού έφτασαν στα 2,17 δισ. ευρώ έναντι 2,36 δισ. ευρώ τον Απρίλιο.\nΠιο συγκεκριμένα, οι καθυστερούμενες επιστροφές φόρων μειώθηκαν κατά 211 εκατ. ευρώ, στα 489 εκατ. ευρώ τον Μάιο από 700 εκατ. ευρώ τον Απρίλιο ενώ οι ληξιπρόθεσμες οφειλές των φορέων της Γενικής Κυβέρνησης αυξήθηκαν οριακά στα 1,68 δισ. ευρώ από 1,66 δισ. ευρώ ένα μήνα νωρίτερα.\nΑναλυτικότερα οι ληξιπρόθεσμες οφειλές στους οργανισμούς κοινωνικής ασφάλισης αυξήθηκαν στα 601 εκατ. ευρώ από τα 592 εκατ. ευρώ ένα μήνα πριν. Από αυτά οι οφειλές του ΕΟΠΥΥ αυξήθηκαν τον Μάιο στα 196 εκατ. ευρώ από 133 εκατ. ευρώ τον Απρίλιο.\nΟι οφειλές των ΟΤΑ μειώθηκαν οριακά στα 226 εκατ. ευρώ από 228 εκατ. ευρώ.\nΟι οφειλές των δημόσιων νοσοκομείων αυξήθηκαν στα 518 εκατ. ευρώ από 479 εκατ. ευρώ ένα μήνα νωρίτερα.\nΤέλος οι οφειλές των ΝΠΔΔ μειώθηκαν επίσης στα 277 εκατ. ευρώ από 281 εκατ. ευρώ.


Serfaro.gr | Page 15\nΤο τι βάζουμε στο καθημερινό, καλοκαιρινό νεσεσέρ έχει στρατηγική αξία για την καλή κατάσταση της επιδερμίδας μας. Φυσικά, δεν αναφερόμαστε σε τάσεις ομορφιάς και μακιγιάζ, αλλά […]\nPublished by NA at May 11, 2017\nΜπορεί μια κάμερα να μας δείξει πράγματα από μια διαφορετική σκοπιά; Σίγουρα ναι! Παρακάτω θα δείτε ένα βίντεο με πλάσματα που θέλουν να σβήσουν τη δίψα […]\nΒραβεύτηκε ως το «Καλύτερο πρώτο έργο νέου αρχιτέκτονα» στις Δομές 2017. Μιλήσαμε με τη δημιουργό του, Εύα Σοπέογλου. Μεσημέρι καλοκαιριού. Ξαπλώνεις στα λευκά σεντόνια και κλείνεις […]\nPublished by NA at May 7, 2017\nΟι ιπποπόταμοι θεωρείται ότι υπάρχουν στην γη εδώ και 55 εκατομμύρια χρόνια και μαζί με το λευκό ρινόκερο είναι τα μεγαλύτερα στεριανά ζώα μετά τον ελέφαντα. Όπως […]\nPublished by NA at May 3, 2017\nΜάιος: Δωρεάν εκδηλώσεις στην Αθηνα\nΔώδεκα ιδέες για δωρεάν προβολές, συναυλίες, παραστάσεις, σεμινάρια… εν ολίγοις για δωρεάν διασκέδαση στην Αθήνα αυτόν τον Μάιο. Δωρεάν Μάιος στο ΚΠΙΣΝ Για άλλον ένα […]\nPublished by NA at May 2, 2017\nΑυτός ο μικρός ελέφαντας ζητούσε βοήθεια μέχρι που κάτι πολύ γλυκό συνέβη…\nΗ Λία είναι ένα μωρό ελέφαντας και ζει στο “Barumun Nagari” καταφύγιο άγριας ζωής, στην Ινδονησία. Πριν λίγες μέρες παγιδεύτηκε στο ποτάμι αφού ήταν ψηλά για […]\nPublished by NA at April 24, 2017\nΓια κάποιους η απόλαυση της επαφής με το βιβλίο έρχεται απλά και μόνο από τη μυρωδιά των φρεσκοτυπωμένων σελίδων. Για άλλους οι κιτρινισμένες σελίδες και η ιστορία […]\nPublished by NA at October 6, 2017\n6 μυστικά για να κοιμάστε εύκολα, γρήγορα και αναζωογονητικά\nΞαναβρείτε τον ύπνο σας με μερικές συμβουλές ιδανικές για όσους υποφέρουν αϋπνίες και άλλες διαταραχές ύπνου. Είναι γνωστό ότι στον καλό και επαρκή ύπνο κρύβεται η […]\nΗ μετάβαση στο φθινόπωρο και η πτώση της θερμοκρασίας, είναι πιθανό να επαναφέρουν τις αλλεργίες σας στο προσκήνιο ή να επιδεινώσουν τα συμπτώματά τους. Εκτός από […]\nΦθινόπωρο δεν σημαίνει μόνο πρωτοβρόχια και φύλλα που πέφτουν… Φθινόπωρο σημαίνει και νέα τρόφιμα, φρέσκα φρούτα, ξεχωριστά λαχανικά και τροφές που μόνο καλό μπορεί να κάνουν στην […]


Δημοσιεύτηκε στις Κυριακή, 13 Ιανουαρίου 2019 11:05\nΔύστυχε λαέ! Οι κατεργαραίοι σ’ εμεθύσανε καθώς μεθούν τα μελίσσια και τα βάνουνε στο καλάθι… Σ’ εμεθύσανε και σ’ εκάμανε να πιστέψεις πως κάτι είσαι! Δύστυχε λαέ ξέρεις τι είσαι! Εκείνο που είναι όλοι οι λαοί, εκείνο που εσταθήκανε οι λαοί πάντα είσαι, θέλεις δε θέλεις, το κλοτσοσκούφι εκεινώνε που τους βαστά η ψυχή τους να σε παίζουνε. Μπορεί να μη σ’ αρέσει τούτη η αλήθεια, μα δέξου τη γιατί είναι αλήθεια. Είναι πικρία μα κάνει καλό.\nΕσύ έχεις παράπονα εναντίον εις εκείνους οπού έως τώρα σ’ εδιοικήσανε, και τώρα εβγήκανε άλλοι οι οποίοι λέγονται φίλοι σου και σου ζητούνε να σε διοικήσουν εκείνοι, και συ κατά το συνηθισμένο -γιατί έτσι οι λαοί κάνουνε πάντα- έτρεξες εις εδαύτους και τους ακολούθησες… Μα ξέρεις πώς πιάνουνε τους ελέφαντας; Πηαίνουνε δώδεκα στο κυνήγι, οι έξι ντυμένοι μαύρα και οι έξι άσπρα, όντες ο ελέφαντας πέσει στο λάκκο το διορισμένονε τότες τρέχουνε οι έξι οι μαυροφόροι και με ξύλα μεγάλα τόνε ραβδίζουνε. Αφού τόνε ραβδίσουνε καλά-καλά, τότες βγαίνουνε οι ασπροφόροι οι οποίοι καμώνουνται να διώχνουνε τους μαυροφορεμένους, χαϊδέβουνε τον ελέφαντα, του βάνουνε στο στόμα ζαχαροκούλουρα και τότε βοηθούνε να έβγη από το λάκκο. Ο ελέφαντας τότες ακολουθάει μ’ ευγνωμοσύνη εκείνους όπου νομίζει ελευθερωτάδες του κ’ ετούτοι τόνε φέρνουνε και τότε τόνε πουλούνε.\nΆκουσες τώρα λαέ, πώς οι άνθρωποι πιάνουνε τα θηρία; Είδες ή δεν είδες σε τούτην τη διήγηση την εικόνα σου;


ΦΩΣΤΗΡΑΣ-FOSTIRANEWS: ΨΥΡΟΠΟΥΛΟΣ: MΠΟΡΟΥΜΕ ΝΑ ΚΡΑΤΗΣΟΥΜΕ ΤΗΝ ΠΡΩΤΙΑ!!\nΓια εμάς δεν υπάρχει άλλο αποτέλεσμα. Με τη σταθερότητα που δείχνουμε στα παιχνίδια έχουμε αποδείξει ότι διαθέτουμε την καλύτερη ομάδα και αυτό φαίνεται στην πράξη και όχι στη θεωρία. Παίζουμε μόνο με μια ιστορική ομάδα και τίποτα παραπάνω. Τεχνικό επιτελείο και παίκτες περιμένουμε με δύναμη και αυτοπεποίθηση τον αγώνα αυτό. Θα προσπαθήσουμε να δώσουμε και την ψυχή μας για να κερδίσουμε αυτό τον αγώνα. Όλοι μαζί θα ενώσουμε τις δυνάμεις μας γιατί πρόκειται για έναν τελικό. Όπως πήγαμε στα προηγούμενα ματς θα παραταχθούμε με την ίδια φιλοσοφία. Θα διατηρήσουμε το πλάνο μας και τη διάρκεια που έχουμε σαν σύνολο”.\nΕρωτηθείς εάν θεωρεί πως ο Φωστήρας έχει τον πρώτο λόγο αυτή τη στιγμή για την κατάκτηση του πρωταθλήματος , ο Καλαματιανός προπονητής δήλωσε:\nΕμείς αυτή τη στιγμή έχουμε το πλεονέκτημα. Είμαστε πρώτοι και βάσει των παιχνιδιών και του προγράμματος που έχουμε βγάλει μπορούμε να παραμείνουμε στην συγκεκριμένη θεση. Θεωρώ πως έχουμε το πάνω χέρι. Σίγουρα θα κοιτάξουμε να το διατηρήσουμε σε σημείο που εμείς το έχουμε φέρει και πιστεύω ότι μπορούμε να το κρατήσουμε”. “\nΜέσα ο Ζαγοριανός\nΓια το ματς της Κυριακής υπολογίζεται ο Γιώργος Ζαγοριανός που συμμετείχε κανονικά στο πρόγραμμα, σε αντίθεση με τους Μπότο και Κουλακάρη που είναι εκτός μάχης.


5 πράγματα που με έκαναν καλύτερη μητέρα - Eimaimama.gr\n5 πράγματα που με έκαναν καλύτερη μητέρα\nΤα έχεις ξανακούσει. Η μητρότητα είναι δύσκολη. Η μητρότητα είναι απρόβλεπτη. Μπορεί να μην νιώσεις ποτέ ότι ξέρεις ακριβώς τι κάνεις. Ενώ όλα αυτά είναι αληθή, υπάρχει ταυτόχρονα πολλή χαρά, σοφία και γνώση που έρχονται με το να είσαι μητέρα.\nΠρέπει όμως να παραδεχτώ πως δεν έβρισκα πάντα τη χαρά, τη σοφία και τη γνώση που ήλπιζα να βρω. Έχουν υπάρξει μέρες που ήμουν απλά γεμάτη απογοήτευση και αμφιβολία. Έχουν υπάρξει μέρες που ευχόμουν να έρθει η ώρα του ύπνου νωρίτερα αντί για αργότερα. Έχουν υπάρξει μέρες που έχω κλάψει στο τηλέφωνο μιλώντας με τον άντρα μου στη δουλειά. Έχουν υπάρξει μέρες που έχω φωνάξει περισσότερο απ’ όσο θα ήθελα. Δεν ήταν οι πιο περήφανες στιγμές μου ως μητέρα. Και τελικά συνειδητοποίησα πως υπήρχαν κάποια πράγματα που έπρεπε να αλλάξουν.\nΝα επαναπροσδιορίσω την ιδέα της τέλειας μέρας\nΈπρεπε να συνειδητοποιήσω πως οι μέρες δεν θα είναι ποτέ τέλειες όπως στα περιοδικά ή στο Pinterest. Τα παιδιά δεν θα φοράνε πάντα ρούχα που ταιριάζουν ή που δεν έχουν λεκέδες. Δεν θα είμαστε ικανοί να κάνουμε την τέλεια χειροτεχνία μια φορά την εβδομάδα και να την κολλήσουμε στο ψυγείο για να τη βλέπουν οι συγγενείς μας. Δεν θα μπορούμε πάντα να τρώμε υπέροχα οργανικά γεύματα και δεν πειράζει. Καμιά φορά η τέλεια μέρα θα περνάει με εμάς φορώντας απλά τις πιτζάμες μας. Θα τρώμε κριτσίνια και μπισκότα και θα βλέπουμε πολλή τηλεόραση. Θα νιώθουμε ελεύθεροι!\nΝα αγνοώ τη φασαρία\nΞόδεψα πολύ χρόνο με το να ζητάω από τα παιδιά μου να κάνουν ησυχία. «Σταμάτα να τσιρίζεις!» «Γιατί κάνετε τόση φασαρία σήμερα;» Αρρώστησα να ακούω την ίδια μου τη φωνή να τους λέει να είναι ήσυχοι. Τελικά συνειδητοποίησα ότι τα παιδιά είναι φασαριόζικα. Οσα κάνουν, τα κάνουν δυνατά. Πάνε από την κουζίνα στο καθιστικό; Φασαρία. Μιλούν το ένα στο άλλο ενώ κάθονται δίπλα δίπλα; Θα το κάνουν δυνατά. Μιλούν το ένα στο άλλο ενώ είναι σε άλλα δωμάτια; Απελιστικά δυνατά. Τελικά απλά αποδέχτηκα την ένταση εδώ μέσα.\nΝα τους επιτρέπω να νιώσουν περήφανα ακόμα και αν δεν είναι τέλεια\nΣτο τέλος της μέρας λέμε στα παιδιά μας να συμμαζέψουν τα παιχνίδια τους πριν πάνε για ύπνο. Κάποιες φορές αυτό σημαίνει πως πρέπει να μαζέψουν την ποσότητα που βρίσκει κανείς σε ένα μικρό παιχνιδάδικο που πουλάει μόνο μικροσκοπικά παιχνιδάκια. Έχω συγκεκριμένα κουτιά για όλα τα παιχνίδια. Για κάποιο λόγο είχα απαίτηση από ένα 6χρονο και ενα 3χρονο να βαζουν πάντα τα παιχνίδια τους στα σωστά κουτιά. Έπιανα τον εαυτό μου να μονολογεί «Οκ, αρκετά καλά» και μετά να αναδιοργανώνω τα πάντα αφού έχουν κοιμηθεί. ΓΙΑΤΙ; Γιατί στο καλό αισθανόμουν την ανάγκη να το κάνω αυτό; Μια μέρα συνειδητοποίησα πως πραγματικά προσπαθούσαν πολύ. Συνειδητοποίησα ότι όντως συμμάζευαν τα παιχνίδια τους και ήταν περήφανα που το πάτωμα δεν εμοιαζε πια με ναρκοπέδιο γεμάτο τουβλάκια LEGO. Aντί για «αρκετά καλά» άρχισα να λέω «Πολύ καλή δουλειά, παιδιά!» και τότε άρχισαν να προσπαθούν ακόμα περισσότερο. Το πήρα το μάθημά μου\nNα τους επιτρέπω να κάνουν λάθη\nΕίναι τόσο δύσκολο κάποιες φορές να μην ανακατεύομαι στο κάθετι που κάνουν τα παιδιά μου. Οταν ο 6χρονος μου μάθαινε να κάνει ποδήλατο για πρώτη φορά, έλεγα συνέχεια «Πρόσεχε!» «Προσπάθησε να μάθεις περισσότερο προς τα αριστερά!» «Πιο αριστερά!» Κατέβηκε από το ποδήλατο και μου είπε πως τα παρατάει. Αφού του έκανα ένα ολόκληρο «όταν δεν πετυχαίνεις κάτι με την πρώτη, αυτό δεν σημαίνει ότι πρέπει να τα παρατάς» κήρυγμα, συνειδητοποίησα πως έπρεπε να κάνω λίγο πίσω. Δεν αναφέρθηκα στο ποδήλατο για δύο εβδομάδες. Τότε μια μέρα που ήμασταν έξω, πήγε μόνος του στο γκαράζ και έφερε το ποδήλατό του. Στεκόμουν στην άλλη άκρη του κήπου και δάγκωνα τη γλώσσα μου επιτρέποντας του να γείρει προς τη λάθος πλευρά και να καταλήξει στην αποθήκη μας ένα σωρό φορές. Μετά από 20 περίπου λεπτά πήρε το κολάι και το χαμόγελο στο πρόσωπό του άξιζε όλα τα σημάδια από τα δόντια μου πάνω στη γλώσσα μου.\nΝα κόβω ταχύτητα\nΟι μέρες μας είναι πολυάσχολες. Κάπου ανάμεσα στο τρέξιμο εδώ και εκεί πιάνω συχνά τον εαυτό μου να λέει «Δεν βλέπω την ώρα να τελειώσει αυτή η μέρα». Μια μέρα ο 6χρονος μου είπε «Ούτε και εγώ!» Για ένα λεπτό… Ένας 6χρονος δεν θα έπρεπε κανονικά να θέλει να τελειώσει μια μέρα πριν καν ξεκινήσει! Συνειδητοποίησα ότι τους μετέφερα το δικό μου στρες. Η διαρκής ανησυχία μου για το να πάμε στο επόμενο ραντεβού ή να βγάλω κάτι από τη λίστα όσων είχα να κάνω άγχωνε τα παιδιά μου. Αποφάσισα να κάνω μια προσπάθεια να μην νιώθω συνέχεια πιεσμένη. Το e-mail που κάθεται αδιάβαστο μπορεί να περιμένει. Δεν χρειάζεται να πηγαίνω σε κάθε συνάντηση γονέων. Το σούπερ μάρκετ θα είναι και αύριο ανοιχτό. Αποφάσισα να κόψω ταχύτητα! Αποφάσισα ότι η μία παραπάνω ώρα που θα έπρεπε να είμαστε έξω θα είχε ως αποτέλεσμα να εγκαταλείψουμε το πλάνο των χειροποίητων ζυμαρικών που σκεφτόμουν να φτιάξω. Αποφάσισα ότι και το ψητό τυρί και οι φέτες μήλου θα ήταν μια χαρά για βραδινό. Αποφάσισα να βρίσκομαι στο ΕΔΩ αντί για το επόμενο μέρος και χαίρομαι πολύ που το έκανα.\nΜην με παρεξηγείτε: κάποιες μέρες μας είναι ακόμα χαοτικές και κουραστικές. Δεν ξέρω πάντα τι θα μας φέρει η μέρα, αλλά το ένα πράγμα που ξέρω είναι πως κάνοντας όλα τα παραπάνω, έγινα καλύτερη μητέρα!\nπηγή: Jennifer Lizza – inspiremore.com\nMALEFICENT: Η ΔΥΝΑΜΗ ΤΟΥ ΣΚΟΤΟΥΣ -17 Οκτωβρίου στους κινηματογράφους και σε 3D


Προσγειώθηκε στην πραγματικότητα η Μάδεργουελ - NewsIt.com.cy\nΤελευταία ενημέρωση: 22.12.2012 | 14:35\nΠροσγειώθηκε στην πραγματικότητα η Μάδεργουελ\nΜπορεί η απουσία της Ρέιντζερς να έκανε την Μάδεργουελ να ονειρεύεται πολλά ως δεύτερη, αλλά η ήττα με 2-1 από την Σεντ Μίρεν, την προσγείωσε στην πραγματικότητα.\nΑφού τα όνειρα για πρωτάθλημα μιας και ήταν 4 βαθμούς πίσω από την πρωτοπόρο Σέλτικ που έχει και ευρωπαϊκές υποχρεώσεις, απομακρύνονται. Διότι η Μάδεργουελ, στην έδρα της προτελευταίας Σεντ Μίρεν κατάφερε και ηττήθηκε.\nΠλέον, εκτός του ότι παρέμεινε 4 πόντους πίσω από τους καθολικούς, έχει και 2 περισσότερα ματς και μάλλον θα πρέπει να σκέφτεται πως θα βελτιωθεί μιας και η Ινβερνές καραδοκεί να την προσπεράσει αφού έχει ένα βαθμό λιγότερο μεν, αλλά και δύο ματς λιγότερα επίσης.\nΣεντ Μίρεν- Μάδεργουελ 2-1\n(39’, 43’ Τόμπσον - 77’ ΜακΧιούρ)\n17:00 Αμπερντίν-Σεντ Τζόνστον\n17:00 Σέλτικ-Ρος Κάουντι\n18:30 Χαρτς-Νταντί Γιουνάιτεντ\nΔέχτηκε το «δώρο»


Ν. Γ. Μιχαλολιάκος στο Κιλκίς webtv: “Εθνική λύση είναι μόνο μία... Η Χρυσή Αυγή!” - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΝ. Γ. Μιχαλολιάκος στο Κιλκίς webtv: “Εθνική λύση είναι μόνο μία… Η Χρυσή Αυγή!”\nΣημείωσε παράλληλα πως η Χρυσή Αυγή δεν είναι σημαία ευκαιρίας για “πολιτευτές” και οφείλει κάποιος να έχει αγωνιστικά ένσημα για να συμπορευτεί.\nΟ Αρχηγός της Χρυσής Αυγής τόνισε πως η “συμφωνία των Πρεσπών” είναι εθνικά απαράδεκτη και αφήνει ανοιχτό το πεδίο για ανιστόρητες διεκδικήσεις από τους Σκοπιανούς για “μακεδονική” γλώσσα και εθνικότητα.\nΚατέδειξε στην συνέχεια την υποκρισία της Νέας Δημοκρατίας στο Σκοπιανό, καθώς είναι υπέρ της σύνθετης ονομασίας που θα εμπεριέχει τον όρο “Μακεδονία”.\nΌπως δήλωσε χαρακτηριστικά: “Αν θέλουν οι Μακεδόνες να αντισταθούν στην προδοσία, μόνο ένας δρόμος υπάρχει, αυτός της Χρυσής Αυγής”.\nΑναφερόμενος στις δυναμικές μαθητικές κινητοποιήσεις σημείωσε πως μόνο η Χρυσή Αυγή τις χαιρέτισε, σε αντίθεση με όλους τους υπόλοιπους πολιτικούς χώρους που τις καταδίκασαν.\nΟ Νικόλαος Γ. Μιχαλολιάκος ξεμπρόστιασε για ακόμη μια φορά τα ψέμματα της ΝΔ ότι δήθεν η Χρυσή Αυγή συνεργάζεται με τον ΣΥΡΙΖΑ.\nΗ Νέα Δημοκρατία ήταν αυτή που ψήφισε μαζί με τον ΣΥΡΙΖΑ το Μνημόνιο και το νομοσχέδιο για το τζαμί στον Βοτανικό.\nΕπιπλέον, η ΝΔ είναι αυτή που διατείνεται ότι τιμά τους αγώνες της αριστεράς και τώρα θέλει να “διώξει την αριστερά” με υποψήφιο τον Τατσόπουλο!\nNext story Η Νέα Δημοκρατία καλεί το λαό της Θεσσαλονίκης να απορρίψει τον εξτρεμισμό\nPrevious story ΜΑΝΟΣ ΚΟΝΣΟΛΑΣ: «Η Νέα Δημοκρατία είναι δεσμευμένη σε μια πολιτική μείωσης των φόρων στον τουρισμό»


Καλαμάτα – Ολυμπιακός 0-2 | NiceMagazine.Gr\nΑρχική ΠΟΔΟΣΦΑΙΡΟ Καλαμάτα – Ολυμπιακός 0-2\nΝτεμπούτο με τα ερυθρόλευκα έκανε και ο Μπόμπι Αλέν, ενώ στο βασικό σχήμα βρέθηκε και πάλι ο Παπέ Αμπού Σισέ μετά από 3.5 μήνες και τη σοβαρή ασθένεια που αντιμετώπισε. Ο Ολυμπιακός χωρίς να φορτσάρει ιδιαίτερα, πήρε καθαρό προβάδισμα πρόκρισης ενόψει ρεβάνς και ουσιαστικά βρίσκεται ήδη στην οκτάδα.\nΚαλαμάτα (Βασίλης Βούζας): Στεφανάκος, Χριστοφιλέας, Τόλι, Κωνσταντινόπουλος, Μπάμπης, Τριποτσέρης, Στεργίδης, Ηλιόπουλος (71′ Αλεξόπουλος), Νατσιόπουλος, Ράκιτς (66′ Κουϊρουκίδης), Οσμανάγκιτς (64′ Ζαχαρόπουλος).\nΟλυμπιακός (Πέδρο Μαρτίνς): Αλέν, Σισέ, Αβραάμ, Μεριά (64′ Μάρκοβιτς), Κούτρης, Γκασπάρ, Μπενζιά (80′ Μπέλιτς), Λοβέρα, Ραντζέλοβιτς, Χριστοδουλόπουλος (73′ Ξενιτίδης), Γκερέρο.\nΠροηγούμενο άρθροΚυρ. Πιερρακάκης: Στο κινητό μέσω app η νέα ψηφιακή ταυτότητα\nΕπόμενο άρθροΜεσίνα: «Ο Παναθηναϊκός είναι ομάδα με πολύ ταλέντο»


Μαθαίνω και Εξασκούμαι στη Γλώσσα Γ' Δημοτικού (β' τεύχος) ΕΛΛΗΝΟΕΚΔΟΤΙΚΗ - Βιβλιοπωλείο Τετράγωνο\nΤο βιβλίο Μαθαίνω και Εξασκούμαι στη Γλώσσα Γ Δημοτικού (β’ τεύχος) ΕΛΛΗΝΟΕΚΔΟΤΙΚΗ της νέας εκπαιδευτικής σειράς ΠΑΜΕ ΔΗΜΟΤΙΚΟ! απευθύνεται στους μαθητές και τις μαθήτριες της Γ’ Δημοτικού, τους εκπαιδευτικού και τους γονείς προσφέροντας παιδαγωγικά κατάλληλο υποστηρικτικό υλικό για το μάθημα της Γλώσσας.\nΣυγγραφέας: Γκότση Γιώτα\nΜαθαίνω και Εξασκούμαι στη Γλώσσα Γ' Δημοτικού (β' τεύχος) ΕΛΛΗΝΟΕΚΔΟΤΙΚΗ ποσότητα\nΚωδικός προϊόντος: 9789605632236 Κατηγορίες: Ανά εκδότη, ΒΙΒΛΙΑ, Βοηθήματα Γ Δημοτικού, Βοηθήματα Ελληνοεκδοτική, Σχολικά Βοηθήματα\nΗ δομή και η οργάνωση του βιβλίου Μαθαίνω και Εξασκούμαι στη Γλώσσα Γ’ Δημοτικού (β’ τεύχος) ΕΛΛΗΝΟΕΚΔΟΤΙΚΗ, όπως και του τεύχους α’, ακολουθεί την αντίστοιχη του σχολικού βιβλίου (Βιβλίο του Μαθητή και Τετράδιο Εργασιών) για τη Γλώσσα. Ειδικότερα, κάθε τεύχος περιέχει έξι ενότητες χωρισμένες σε μαθήματα (Α΄ τεύχος: ενότητες 1η έως 6η και Β΄ τεύχος: ενότητες 7η έως 12η). Κάθε μάθημα οργανώνεται σε τρία μέρη:\nα. Η γραμματική μου – Εξασκούμαι στη γραμματική μου\nβ. Η ορθογραφία μου – Εξασκούμαι στην ορθογραφία μου\nγ. Το λεξιλόγιό μου – Εξασκούμαι στο λεξιλόγιό μου\nΧαρτόνι 50x70cm Sweet Christmas 2 – Μονής Όψης\nΧαρτόνι 50x70cm Κουκουβάγια Μπλε – Μονής Όψης


Κρατούμενοι εμφυτεύουν αντικείμενα στα γεννητικά τους όργανα - Flashnews.gr\nΚρατούμενοι εμφυτεύουν αντικείμενα στα γεννητικά τους όργανα\nΑνησυχητική αύξηση στα περιστατικά τοποθέτησης εμφυτευμάτων σε ανδρικά γεννητικά μόρια αναφέρουν γιατροί στην Αυστραλία.\nΜάλιστα, οι άνδρες κάνουν μόνοι τους τις εμφυτεύσεις, χρησιμοποιώντας εργαλεία όπως λιωμένα καλύμματα οδοντόκρεμας, κουμπιά, ζάρια και roller από αποσμητικά για να… «επεκτείνουν» τον ανδρισμό τους.\nΣκοπός τους δεν είναι τόσο να επιμηκύνουν τα μόριά τους, εκτιμούν οι ειδικοί, αλλά να αλλάξουν την αίσθηση που νιώθουν.\nΕρευνητές από το πανεπιστήμιο New South Wales στην Αυστραλία, ανακάλυψαν το «φαινόμενο» αυτό, όταν νοσηλευτές άρχισαν να καταγράφουν πολλά περιστατικά με άνδρες κρατούμενους και δερματικές μολύνσεις στα γεννητικά τους όργανα.\nΟι μολύνσεις προκαλούνταν από «ξένα» αντικείμενα που είχαν τοποθετηθεί κάτω από το δέρμα του πέους τους.\nΓια να επιβεβαιώσουν το γεγονός, οι ερευνητές ρώτησαν κρατούμενους σε σωφρονιστικά ιδρύματα στην περιοχή του Queensland και της Νέας Νότιας Ουαλίας.\nΗ έρευνά τους δημοσιεύτηκε πρόσφατα στην επιθεώρηση PloS One και όπως αναφέρει το 6% των ανδρών είχαν προχωρήσει σε ανάλογη «εμφύτευση», με την πλειοψηφία αυτών να το έχει κάνει όσο βρισκόταν στη φυλακή.\nΈνας κρατούμενος ανέφερε ότι τοποθέτησε μέσα στο μόριό του ένα κομμάτι από ντόμινο, χρησιμοποιώντας ως εργαλείο για να κάνει την τομή, την άκρη ενός στυλό.\n«Η υγεία τους διατρέχει μεγάλο κίνδυνο» ανέφερε ο καθηγητής και επικεφαλής της έρευνας Basil Donovan. Και παρά την κοινή πεποίθηση ότι τα εμφυτεύματα αυξάνουν τη σεξουαλική ικανοποίηση των συντρόφων τους, σύμφωνα με το επιστημονικό περιοδικό Journal of Sexual Medicine αυτό συμβαίνει πολύ σπάνια.\nΑντίθετα, τα εμφυτεύματα είναι πιο πιθανό να προκαλούν δυσφορία στον ερωτικό σύντροφο, ενώ ενδέχεται να μειώνουν και την προστασία που προσφέρουν τα προφυλακτικά.\nΤρίτη, 5 Φεβρουαρίου 2013, 18:36


Δεύτερο παιδί για τον Andy και την Kim\nΚυριακή, 02 Ιουλίου 2017 17:41\tTennisnews Team\nO Andy Murray και η Kim Sears περιμένουν το δεύτερο παιδί τους! Ένα χρόνο μετά από τη γέννηση της κόρης τους, Sophia, το παντρεμένο ζευγάρι ανακοίνωσε τον ερχομό ενός ακόμα παιδιού, λίγο πριν ο Andy ξεκινήσει την προσπάθειά του για να υπερασπιστεί τον τίτλο του στο Wimbledon.\n"Και οι δυο είμαστε προφανώς πολύ ευτυχισμένοι και ανυπομονούμε να έρθει", δήλωσε ο Murray στους δημοσιογράφους, ανακοινώνοντας τη χαρμόσυνη είδηση.\nΟ κορυφαίος παίκτης της παγκόσμιας κατάταξης, παντρεύτηκε με την αγαπημένη του Kim Sears τον Απρίλιο του 2015, στο Dunblane της Σκωτίας. Λίγες εβδομάδες μετά η Kim έμεινε έγκυος και τον Φεβρουάριο του 2016 γεννήθηκε η κόρη τους, Sophia.\n"Η οικογενειακή μου ζωή σίγουρα δεν μου αποσπάει την προσοχή για το τένις", ανέφερε ο Murray, ο οποίος είχε πιθανότατα το καλύτερο διάστημα της καριέρας του στο δεύτερο εξάμηνο του 2016, αλλά δε διανύει καθόλου καλή χρονιά το 2017.\n"Θα έρθει στο Wimbledon (η Kim) και μάθαμε το νέο πριν από λίγο", πρόσθεσε ο Βρετανός, ο οποίος επιβεβαίωσε πως θα αγωνιστεί στο σπουδαιότερο τουρνουά της Μεγάλης Βρετανίας, όπου θα προσπαθήσει να υπερασπιστεί και τον τίτλο που κέρδισε πέρσι, παρά της ανησυχητικές κινήσεις που έκανε, ακυρώνοντας κάποιους αγώνες επίδειξης που είχε κλείσει γι' αυτή την εβδομάδα, εξαιτίας ενός προβλήματος που είχε στο ισχίο.\n"Νιώθω πολύ καλύτερα τις τελευταίες μέρες και θα αγωνιστώ στο Wimbledon", δήλωσε χαρακτηριστικά ο 30χρονος, ο οποίος κέρδισε τον τίτλο το 2013 και το 2016. Στον πρώτο του παιχνίδι στο All England Club για φέτος, ο Murray θα αντιμετωπίσει τον Alexander Bublik, τη Δευτέρα, στις 15:00 ώρα Ελλάδας.


Μήνυμα Περιφερειάρχη Ιονίων Νήσων για την έναρξη της σχολικής χρονιάς '21-'22 - OTA VOICEΜήνυμα Περιφερειάρχη Ιονίων Νήσων για την έναρξη της σχολικής χρονιάς '21-'22 - OTA VOICE\nΜήνυμα Περιφερειάρχη Ιονίων Νήσων για την έναρξη της σχολικής χρονιάς ’21-’22\nΣε μήνυμα της Περιφερειάρχης Ιονίων Νήσων, κα. Ροδή Κρατσά- Τσαγκαροπούλου για την έναρξη της νέας σχολικής χρονιάς η Περιφερειάρχης ευχήθηκε καλή πρόοδο σε όλους τους μαθητές. Αναλυτικά οι δηλώσεις της:\n«Μια νέα σχολική χρονιά αρχίζει…\nΕύχομαι σε όλους καλή επιτυχία! Στους μαθητές, στους εκπαιδευτικούς και στις οικογένειες των μαθητών. Καλή δύναμη σε όλους διότι πάντα είναι δίπλα στα παιδιά και στους στόχους τους.\nΦέτος πρέπει να συνεχίσουμε να είμαστε προσεκτικοί στο σχολείο. Ο κορωνοϊός δεν μας έχει αφήσει, αλλά μπορούμε να τον παλέψουμε καλύτερα. Έχουμε την περσινή θετική εμπειρία, που τα καταφέραμε στα σχολεία, ενώ έχουμε και την επάρκεια των εμβολίων.\nΜε αισιοδοξία, με δύναμη, με προσήλωση στον στόχο, είμαι σίγουρη ότι θα έχουμε μια πολύ καλή σχολική χρονιά.\nΠιστεύω ότι θα μας δοθεί η ευκαιρία να τα πούμε κι από κοντά, διότι συνηθίζουμε να επισκεπτόμαστε εγώ προσωπικά και τα μέλη της Περιφερειακής Αρχής τα σχολεία της Περιφέρειάς μας.\nΚαλή δύναμη, καλή επιτυχία σε όλα».


Ιανουαρίου 2017 – marouthki\n31 Ιανουαρίου, 2017 31 Ιανουαρίου, 2017 marouthkiΣχολιάστε\nΟ χρόνος τρέχει ξοπίσω μου και με κτυπά στην πλάτη. Δεν γυρνάω να τον δω. Συνεχίζω. Φτιάχνω καθετί με προσοχή, περίσκεψη, λογική. Όλα καλά, μου ψιθυρίζω. Όλα με πλάνο. Ο χρόνος με ακολουθεί. Τον αγνοώ και πάλι. Τρέχω να προλάβω το κάθε μου λεπτό, χωρίς να τον φοβάμαι. Φοβάμαι μόνο τους εχθρούς που με κερνάνε γλυκό, φιλιά, χάδια. Αυτούς που αντί πρόσωπο φοράνε προσωπείο. Αυτούς που την μοναξιά την ντύνουν με έρωτα, λέξεις γεμάτες φωνήεντα που γίνονται άτακτα σύμφωνα. Φοβάμαι αυτούς που δεν παραδέχονται πως φοβούνται. Αυτούς που δεν τολμούν ν΄ακούσουν και δεν αρθρώνουν τίποτα. Φοβάμαι αυτούς που κάθε λύση σ΄ένα έργο την οδηγούν στη διάλυση. Κι όλα σε nanoseconds. Γκρεμίζω και γκρεμίζομαι σε nanoseconds.\nΟ χρόνος στέκεται και με ρωτά τι να κάνω. Γυρνάω για nanoseconds και τον κοιτώ. Ο ήλιος με τυφλώνει σαν προβολέας. Καμία αμηχανία. Δεν με νοιάζει. Κοιτάω μπροστά και προχωρώ.\n27 Ιανουαρίου, 2017 27 Ιανουαρίου, 2017 marouthkiΣχολιάστε\nΠεθυμώ τις σκέψεις, τις χειρονομίες σου, το γέλιο σου. Πεθυμώ τα χαρτάκια που άφηνες σ΄όλες τις ντουλάπες και τους καθρέφτες του σπιτιού. Πεθυμώ το φαγητό που μου μαγείρευες τα βράδια που γυρνούσα αργά από τη δουλειά. Πεθυμώ τις μουσικές που με ξυπνούσες και τις ιστορίες που μου διάβαζες στον καναπέ για ν΄αποκοιμηθώ. Πεθυμώ τα ηλιοκαμμένα φιλιά και τα παγωμένα σου δάχτυλα στις τσέπες του παλτού μου. Πεθυμώ τις δικές μας λέξεις που ρούφηξε η χρονομηχανή και τα χάδια που πλύθηκαν με τ΄ασπρα μας σεντόνια. Πεθυμώ όλα τα μικρά και τα μεγάλα μας που είχαν σάρκα και οστά. Τώρα μείναμε μόνο οστά. Παρατεταμένη σιωπή, σιγή, ησυχία. Ασώματοι, φθαρτοί, καθημερινοί, γραφικοί. Δύο άνθρωποι, που τεντώνουν το σχοινί πάνω στο οποίο ακροβατούν. Τα οστά είναι εκεί. Λείπει μόνο η σάρκα.\n26 Ιανουαρίου, 2017 marouthkiΣχολιάστε\nΚλειστά λόγω κρίσης.\nΚλειστά λόγω θλίψης.\nΚλειστά λόγω σιωπής.\nΚλειστά λόγω πείνας.\nΚλειστά λόγω απώλειας.\nΚλειστά λόγω κακοκαιρίας.\nΛόγω πτώχευσης ερωτικής.\nΒάσα Κοιλανίου, Κύπρος 2017\n23 Ιανουαρίου, 2017 marouthkiΣχολιάστε\nLimassol, Cyprus 2017\n22 Ιανουαρίου, 2017 23 Ιανουαρίου, 2017 marouthkiΣχολιάστε\nΠαιδική χαρά για τα παιδιά, νεκροταφείο λάστιχων για τους μεγάλους. Σ΄ένα χωράφι δίπλα στον αυτοκινητόδρομο βρίσκονταν αφημένα στο λιοπύρι και τη βροχή δεκάδες λάστιχα αυτοκινήτων κάθε μεγέθους. Εκεί έπαιζαν με τις ώρες παιδιά ενός άλλου θεού, που ζούσαν σε γειτονικά χωράφια μέσα σε παλιά αγροτικά αυτοκίνητα, σε σκηνές κι αυτοσχέδιες παράγκες από σίδερα. Κάπου εκεί κοντά έμεινα από λάστιχο, όταν τρέχοντας σαν τρελή να προλάβω το ραντεβού μου δεν είδα τη λακκούβα στο δρόμο και μπουμ έσκασε το ήδη ταλαιπωρημένο από τα χιλιόμετρα λάστιχο του αμαξιού μου. Έβριζα μέσα κι έξω μου, γιατί θα έχανα το ραντεβού κι άρχισα να περπατώ στο πουθενά, μέχρι που είδα το νεκροταφείο λάστιχων.\n-Ίσως υπάρχει κάποιος εκεί να με βοηθήσει, είπα χαμηλόφωνα.\nΌταν πλησίασα δεν υπήρχε κανείς εκεί. Νεκρική σιωπή. Κάθισα σε μια τεράστια ρόδα κι άναψα τσιγάρο μέχρι να σκεφτώ τι θα κάνω με τη ρόδα και το χρόνο μου. Και μέσα από την μαύρη μάζα των λάστιχων πετάχτηκε ένα κοριτσάκι γύρω στα εφτά, τσιγγάνικης καταγωγής με τα πιο γλυκά καστανά μάτια της περιοχής.\n-Με λένε Ειρήνη. Εσένα; με ρώτησε με περιέργεια.\n-Ελένη, της απάντησα.\n-Έτρεχες ε; Κι έμεινες από λάστιχο τώρα; συνέχισε με αυθάδεια, που δεν ενοχλούσε όμως.\n-Ναι, έτρεχα. Με είδες ή το μάντεψες;\n-Κρύβομαι μέσα στις ρόδες κάθε μέρα και κοιτάω τα αυτοκίνητα που περνάνε και βλέπω πόσο τρέχουν. Μέσα στις ρόδες έχει πλάκα, εδώ κανείς δεν με ενοχλεί και πολλές φορές ξεχνάνε να με ψάξουν οι άλλοι.\n-Οι γονείς σου, εννοείς;\n– Όλοι αυτοί που ζούμε μαζί. Βαρέθηκα να τρέχουμε από δω κι εκεί. Θέλω να ζήσω εδώ για πάντα. Να παίζω με τ΄ άλλα παιδιά, στα χωράφια, να κάνουμε πύργους απ΄τις ρόδες, να μπαίνουμε μέσα, να χοροπηδάμε. Να γνωρίσουμε κι άλλα παιδιά. Αλλά εμείς πάντα τρέχουμε κι αλλάζουμε χωράφια. Και εσύ έτρεχες. Σε είδα.\nΔεν ήξερα τι να πω σ΄ αυτά τα δύο γλυκά μάτια που με κοιτούσαν με απορία και αφέλεια παιδική. Γιατί τρέχεις; Να προλάβεις τη ζωή σου; Η ζωή τρέχει από μόνη της με τις λοξοδρομήσεις και τις σκασμένες ρόδες της. Τρέχει και δεν σε ρωτάει.\nΈβγαλα τα τακούνια και χώθηκα μέσα στην τεράστια ρόδα, που κρυβόταν η μικρή Ειρήνη. Τότε έσκασε ένα χαμόγελο λέγοντάς μου:\n-Καλωσόρισες στη παιδική μας χαρά!\n21 Ιανουαρίου, 2017 marouthkiΣχολιάστε\nMoni, Limassol Cyprus 2017\n17 Ιανουαρίου, 2017 marouthkiΣχολιάστε\nΕίμαστε πεινασμένοι από έρωτα.\nΝηστικοί από συναίσθημα.\nΠαρακολουθούμε τις ζωές μας πίσω από κουρτίνες.\nΔεν τις ζούμε.\nΣτερημένες ζωές γεμάτες άλφα στερητικά.\n16 Ιανουαρίου, 2017 marouthkiΣχολιάστε\nΓέρνω στις λέξεις και τις αναγνώσεις σου.\nΓέρνω προς κάθε σημείο του ορίζοντα.\nΠεριμένοντάς σε καρτερικά.\nΓέρνω στην αγάπη σου κι εσύ παρών.\nΚύπρος, Ιανουάριος 2017\n14 Ιανουαρίου, 2017 14 Ιανουαρίου, 2017 marouthkiΣχολιάστε\nΌταν ήταν στην πέμπτη τάξη του Δημοτικού πήγαινε κάθε Σάββατο στο Κατηχητικό της ενορίας με την Χριστίνα, κολλητή και συμμαθήτριά της. Δεν της άρεσε καθόλου η κατήχηση, βαριότανε φρικτά, αυτόν που μιλούσε, τους γύρω της, τον χώρο. Σκεφτότανε επίμονα το μετά κι η ώρα κυλούσε γοργά: ή πάστες από το συνοικιακό ζαχαροπλαστείο ή μολύβια από το βιβλιοπωλείο του ηλικιωμένου κυρίου Θέμη. Και πάντα κρυφά και γρήγορα! Η μία κράταγε τσίλιες και η άλλη τα΄κλεβε. Και μετά ακολουθούσε η ιεροτελεστία της απόλαυσης του απαγορευμένου στο πάρκο της γειτονιάς. Χρώματα και γεύσεις που γαργαλούσαν και τις δύο για αρκετή ώρα, μέχρι το επόμενο Σάββατο της κατήχησης.\nΠαιδιόθεν της άρεσε το γλυκό μολύβι.\nSculpture by Salavat Fidai


Οι “Ορίζοντες” της ζωγράφου Τζένης Ντεκελέ – messinia24\nΒρίσκεστε εδώΑρχική»Πολιτισμός»Οι “Ορίζοντες” της ζωγράφου Τζένης Ντεκελέ\nΟι “Ορίζοντες” της ζωγράφου Τζένης Ντεκελέ\nΣΥΓΓΡΑΦΕΑΣ messinia24 ΣΤΙΣ\t 01/02/2017 Πολιτισμός\nΕΚΘΕΤΕΙ ΕΡΓΑ ΤΗΣ ΑΠΌ ΤΙΣ 3 ΦΕΒΡΟΥΑΡΙΟΥ ΣΤΟ “ΚΑΛΛΙΤΕΧΝΙΚΟ ΣΤΕΚΙ”\nΤην καινούργια εικαστική δουλειά της, “Ορίζοντες” θα εκθέσει η ζωγράφος Τζένη Ντεκελέ, στο Καλλιτεχνικό Στέκι (Μπενάκη 5, Ιστορικό Κέντρο Καλαμάτας).\nΤα εγκαίνια της έκθεσης θα γίνουν την Παρασκευή (3 Φεβρουαρίου 2017), στις 8.00 το βράδυ και θα διαρκέσει μέχρι την Κυριακή 12 Φεβρουαρίου 2017. Η έκθεση θα είναι ανοιχτή καθημερινά από τις 7τοαπόγευμα, μέχρι τις 11 το βράδυ.\nΗ θεματική ενότητα «Ορίζοντες» έχει δημιουργηθεί το 2016 και είναι η πρώτη φορά που παρουσιάζεται σε Αίθουσα Τέχνης.\nΕυαισθητοποιημένη η Τζένη Ντεκελέ από γεγονότα που συμβαίνουν γύρω μας ζωγραφίζει “ορίζοντες” υπαρκτούς και συμβολικούς. Μέσα στους ορίζοντες αναζητά “τα σημεία φυγής” από την τριβή της καθημερινότητας και τα αποτυπώνει στα έργα της. Με ιμπρεσσιονιστική και εξπρεσιονιστική διάθεση τονίζει άλλοτε το αισιόδοξο της ανθρώπινης ύπαρξης και άλλοτε την απαισιόδοξη πτυχή της ζωής του σύγχρονου ανθρώπου.\nΤα έργα της (λάδια και ακρυλικά) χαρακτηρίζονται από τη χρωματική ευαισθησία και το ταλέντο της ζωγράφου. Αποτυπώνουν εικόνες από τη φύση και ανθρώπινες φιγούρες σε καθημερινές στιγμές της ζωής διαγράφοντας αντανακλάσεις χρώματος και φωτός.\nΗ ζωγράφος Ευγενία Ντεκελέ που γεννήθηκε στην Καλαμάτα, άρχισε τις σπουδές της στην Academia di belle Arte της Ρώμης και τις ολοκλήρωσε στην Ανωτάτη Σχολή Καλών Τεχνών Αθηνών. Στη συνέχεια φοίτησε στο τμήμα Ψηφιδωτού της Σχολής Καλών Τεχνών. Εργάσθηκε ως καθηγήτρια Μέσης Εκπαίδευσης από το 1985 έως το 2015. Είναι μέλος του Επιμελητηρίου Εικαστικών Τεχνών Ελλάδας.\nΕίχε την καλλιτεχνική επιμέλεια σκηνικών και αφισών στην Πειραματική Σκηνή Καλαμάτας της οποίας υπήρξε και ιδρυτικό μέλος.\nΣυμμετείχε σε ομαδικές εκθέσεις:\nΣτο πολιτιστικό καλοκαίρι ΄83 του Δήμου Καλαμάτας.\nΣτην Αίθουσα Τέχνης “Εποχές στην Κηφισιά” το 1987.\nΣτην έκθεση των Μεσσήνιων Καλλιτεχνών με αφορμή τους σεισμούς της Καλαμάτας το 1986 στην Εθνική Πινακοθήκη.\nΈργα της βρίσκονται σε ιδιωτικές συλλογές και στη Δημοτική Πινακοθήκη Καλαμάτας.\nΖΩΓΡΑΦΙΚΗ ΝΤΕΚΕΛΕ ΤΖ.


February 2017 – ἐκ…παιδεύομαι\nPosted on February 28, 2017 by Christina Ioannou\nΤόσο ο Αινστάιν όσο και ο Μπετόβεν είναι δυο παγκόσμιες ιδιοφυίες. Κι όμως μέχρι την ενηλικίωση τους, τους αντιμετώπιζαν ως ΜΕΤΡΙΟΤΗΤΕΣ..!!\n“Δάσκαλος”… Μια μεγάλη προσωπικότητα!!!\nImage•\tPosted on February 11, 2017 by Christina Ioannou\nΟ ιΔαΝικΟΣ δάσκαλος!\nGallery•\tPosted on February 9, 2017 February 9, 2017 by Christina Ioannou\nPosted in ΟΙΚΟΓΕΝΕΙΑ ΚΑΙ ΠΑΙΔΙ\nΚάθε φορά που λέτε «Σ’ αγαπώ»..!!\nPosted on February 7, 2017 February 7, 2017 by Christina Ioannou\nΜια σκέψη της Ann Curry που αγγίζει και αξίζει να τη μοιραστούμε με εσάς. Έτσι απλά για να θυμάστε την αξία του «Σ’ αγαπώ»..!!\n«Όσες φορές και να τους πείτε “Σ’ αγαπώ”…………. ποτέ δεν είναι αρκετές.!!!!\nΚι αφήστε τα να γκρινιάζουν αδιάκοπα. Εσείς όμως συνεχίστε να τους το λέτε!\nΚαμιά φορά η ζωή μπορεί να μας δείξει τη σκληρή και απάνθρωπή της πλευρά και να χρειαστεί να έχουμε χρήματα στην τράπεζα.\nΚάθε φορά που λέτε “Σ’ αγαπώ” λοιπόν, να βάζετε χρήματα στην τράπεζα.\nΌμως να θυμάστε: Δε θα είστε πάντα εκεί να βάζετε χρήματα στον λογαριασμό σας… οπότε καλύτερα να βάζετε όσα περισσότερα μπορείτε (“Σ’ αγαπώ”), ώστε να κρατήσουν για μια ολόκληρη ζωή».\nΟι 10 “κακές” συνήθειες που πρέπει… να κοπούν!\nPosted on February 5, 2017 February 5, 2017 by Christina Ioannou\nΤο παιδί, όταν μπαίνει στη ζωή μας, αλλάζει τη καθημερινότητά μας και τίποτα πια δεν είναι το ίδιο. Από απλοί άνθρωποι, όλοι οι γονείς ξαφνικά παίρνουν το ρόλο του δασκάλου, του γιατρού, του προπονητή. Μήπως λοιπόν ήρθε η ώρα και εσείς ως γονείς να αφήσετε κάποιες “κακές” συνήθειες πίσω σας… για χάρη του παιδιού σας;;\nΟι γονείς και κυρίως οι μανούλες, καλό θα ήταν να μειώσουν ή ακόμη και να κόψουν οριστικά το κάπνισμα, ιδιαίτερα στους χώρους που βρίσκεται και το παιδί.\nΚαι ο λόγος; Δεν πρόκειται μόνο για θέμα υγείας, αλλά και για το εξίσου σημαντικό ζήτημα του προτύπου που περνιέται στο παιδί μας. Το ερώτημα όμως είναι: Πόσοι φανατικοί καπνιστές καταλήγουν πράγματι να απεξαρτηθούν απ’ το τσιγάρο για χάρη των παιδιών τους;\n2. Τους καβγάδες\nΜήπως ανήκετε στην κατηγορία του ζευγαριού που καυγαδίζει συχνά και έντονα; Καλό θα ήταν η σχέση σας να κρατιέται σε μια ισορροπία, τα λόγια σας να είναι βελούδινα και ο τόνος της φωνής σας γλυκός, ό,τι κι αν συμβαίνει ανάμεσα σε εσάς τους δύο. Τα παιδιά χρειάζονται ένα ήρεμο κι ασφαλές περιβάλλον για να μεγαλώσουν σωστά.\n3. Τη σκληρή κριτική\nΜην κρίνετε τους άλλους (παιδιά σας, άλλους γονείς) για τα λάθη ή τη συμπεριφορά τους. Αν δεν σας ταιριάζουν, απλά απομακρυνθείτε από δίπλα τους!\n4. Να χάνετε την ψυχραιμία σας με όσα σας… εκνευρίζουν!\nΚαι ενώ πριν κάνετε παιδί βγαίνατε ολόκληροι από το παράθυρο του αυτοκινήτου, βρίζοντας με τα χειρότερα λόγια, τώρα, με το παιδί στο πίσω κάθισμα μήπως να το ξανασκεφτόσασταν;\n5. Να λέτε «ναι» σε όλααα\nΣυνήθως το «ναι» είναι ο μόνος τρόπος σας να εκφράσετε τα συναισθήματά σας προς το παιδί. Λόγω της πολύωρης απουσίας σας από το σπίτι, πολλές φορές νιώθετε φοβερές τύψεις και θέλετε να τα «αποζημιώσετε» με το να μην τους αρνείστε τίποτα. Ξέρετε όμως ότι αυτό είναι λάθος. Δεν το ξέρετε;\n6. Να κοιμάστε σε άτακτες ώρες\nΔεν χρειάζεται να τηρείτε στρατιωτικό πρόγραμμα, αλλά ένας στοιχειώδης προγραμματισμός είναι απαραίτητος.!\n7. Να βλέπετε τηλεόραση ή να κάθεστε με τις ώρες στον υπολογιστή\nΒλέπετε πολύ τηλεόραση ή “κολλάτε” για ώρες στον υπολογιστή; αλλά από την άλλη λέτε στα παιδιά: «Ξεκολλά επιτέλους απ’ τον υπολογιστή!»; Την επόμενη φορά θυμηθείτε: Τα παιδιά δεν ακολουθούν συμβουλές, απλώς μιμούνται πράξεις.\n8. Να ξοδεύετε όσα βγάζετε\nΌταν τα παιδιά μπαίνουν στη ζωή μας, ο σωστός οικονομικός προγραμματισμός είναι απαραίτητος. Πριν τα παιδιά, ο μισθός σας μπορεί να εξυπηρετούσε ανάγκες «πολυτελείας». Ένα παιδί όμως χρειάζεται πολλά…από πάνες και κούνια, μέχρι δίδακτρα για το μελλοντικό πανεπιστήμιο. Επομένως, ο κουμπαράς μπαίνει υποχρεωτικά στη ζωή των γονιών.\n9. Να είστε υπερβολικά χαλαροί\nΜε την υπερβολική ανεκτικότητα και χαλαρότητα, το παιδί δεν μαθαίνει ποτέ να θέτει όρια στον εαυτό του. Έτσι, δεν αναπτύσσει αυτοπειθαρχία και δεν μπορεί να εργαστεί πάνω σε στόχους, που θα το βοηθήσουν να έχει μια χαρούμενη ζωή.\n10. Να μη λέτε σ’ αγαπώ!\nΑυτές οι δύο μαγικές λέξεις είναι όλα αυτά που είμαστε, όλα αυτά που νιώθουμε για το παιδί μας. Μόνο με υλικά πράγματα μπορούμε να «χαλάσουμε» και να κακομάθουμε το παιδί και ποτέ με τις αγκαλιές, τα φιλιά, τα γλυκά λογάκια, την κατανόηση, τη συμπαράσταση και κάθε άλλη τέτοιας μορφής έκφραση αγάπης και στοργής.


Δικαιολογητικά για την δωρεάν στέγαση των φοιτητών της Σχολής Εφαρμοσμένων Επιστημών σε ξενοδοχείο των Χανίων - ΤΕΙ Κρήτης - Σχολή Εφαρμοσμένων Επιστημών\nΑρχή Ανακοινώσεις ΤΕΙ - Ανακοινώσεις Δημοσιότητας Δικαιολογητικά για την δωρεάν στέγαση των φοιτητών της Σχολής Εφαρμοσμένων Επιστημών σε ξενοδοχείο των Χανίων\nΔευτέρα, 04 Νοέμβριος 2013 15:06\n( Το εισόδημα πρέπει να είναι 15.000 και κάτω )\nΗμερομηνία κατάθεσης δικαιολογητικών από\n5/11/2013 μέχρι 15/11/2013\n1. Αίτηση που συμπληρώνεται από τους υποψηφίους για στέγαση φοιτητές-τριες (έχει τη μορφή υπεύθυνης δήλωσης και δίνεται από το τμήμα).\n3. Φωτοαντίγραφο εκκαθαριστικού οικονομικού έτους 2013.\n4. Δυο (2) φωτογραφίες τύπου αστυνομικής ταυτότητας.\n5. Φωτοτυπία αστυνομικής ταυτότητος.\n6. Βεβαίωση εγγραφής από το τμήμα\nΒεβαίωση από δημόσιο νοσοκομείο αν υπάρχει σοβαρό πρόβλημα υγείας του σπουδαστή ή μέλους της οικογενείας του(αναπηρία άνω 67%).\nΒεβαίωση σε περίπτωση που υπάρχει αδελφός-αδελφή φοιτητής-τρια σε Α.Ε.Ι-Τ.Ε.Ι.του τρέχοντος ακαδημαικού έτους.\nΒεβαίωση από την στρατολογία αν υπάρχει στρατευμένος αδελφός\nΔιαζευκτήριο για χωρισμένους γονείς.\n1. Το μεγαλύτερο από τα εισοδήματα λαμβάνεται σαν κύριο εισόδημα\n2. Το τεκμαρτό εισόδημα θεωρείται εισόδημα.\n3. Αν δεν υπάρχει άλλο εισόδημα εκτός του τεκμαρτού λαμβάνεται υπόψη σαν εισόδημα που προέρχεται από ελεύθερα επαγγέλματα.\n4. Όλα τα αυτοτελή φορολογούμενα ποσά όπως, αγροτικές ενισχύσεις, επιδότηση ενοικίου, το επίδομα πολυτεκνίας κλπ., θεωρούνται εισόδημα.\n5. Προκειμένου όμως ο κρινόμενος να πάρει την πριμοδότηση των 1 έως 4 μορίων - κατά περίπτωση - που αφορά σε εισοδήματα μόνο για μισθωτές υπηρεσίες ή αγροτικές επιχειρήσεις, πρέπει να προσκομίσει βεβαίωση από την αντίστοιχη υπηρεσία που χορηγεί το εισόδημα αυτό.\n6. Όταν το εκκαθαριστικό εμφανίζει στον έναν από τους δύο γονείς ζημία, λαμβάνεται ως εισόδημα αυτό που αναγράφεται στο εκκαθαριστικό ως φορολογητέο εισόδημα.\n7. Το μηδενικό εισόδημα επιβεβαιώνεται μόνο με υπεύθυνη δήλωση του ενδιαφερομένου θεωρημένη από την οικονομική εφορία του τόπου της μόνιμης κατοικίας.\n8. Δεν λαμβάνεται υπόψη από ιδιώτη λογιστή, βεβαίωση για ανάλυση των ποσών που εμφανίζονται στο εκκαθαριστικό.\n9. Δεν μοριοδοτούνται βεβαιώσεις ασθενείας αν δεν έχουν χαρακτηρισθεί 67%.\n10. Αν υπάρχουν δύο δικαιολογητικά, π.χ ασθενείας 67% και ανεργία ή διαζευκτήριο και θάνατος, μοριοδοτείται το ευνοϊκότερο για το φοιτητή. (Εξαιρείται η περίπτωση του ανήλικου και ταυτόχρονα ανάπηρου παιδιού).\n11. Δεν μοριοδοτούνται βεβαιώσεις ασθενείας που αναφέρονται σε συγκεκριμένο παρελθόντα χρόνο.\n12. Δεν μοριοδοτούνται πιστοποιητικά ανοικτού Πανεπιστημίου\n13. Δεν μοριοδοτούνται πιστοποιητικά φοίτησης γονέων.\n14. Για να ισχύει η μοριοδότηση των διαζευγμένων γονιών, εκτός του διαζευκτήριου, οι ενδιαφερόμενοι μπορούν να προσκομίσουν και βεβαίωση από τον αρμόδιο δικηγόρο.\n15. Αν ένας εκ των δύο γονιών έχει ξαναπαντρευτεί και έχει παιδιά από τους δύο γάμους, ένα εκ των οποίων είναι και ο υποψήφιος φοιτητής, λαμβάνεται ως εισόδημα το σύνολο του οικογενειακού εισοδήματος της νέας οικογένειας. Μόνο σε περίπτωση που προσκομίσει δικαιολογητικά απ΄τα οποία προκύπτει ότι την επιμέλεια την έχει ο έτερος γονέας, λαμβάνεται υπόψη το εισόδημα του συγκεκριμένου γονέα.\n16. Όλα τα πρόσθετα δικαιολογητικά για να μοριοδοτούνται πρέπει να κατατεθούν μέσα στις προθεσμίες που έχουν ορισθεί, διαφορετικά δεν λαμβάνονται υπόψη.


Τους… ζωντάνεψε ο Sizemore - Onsports.gr\nΓιάννης Ασκούνης\t11 Ιουνίου 2011, 07:49\nΤους… ζωντάνεψε ο Sizemore\nΎστερα από δέκα διαδοχικές ήττες, οι Oakland Athletics επικράτησαν με 7-5 στην έδρα των Chicago White Sox.\nΟι «αθλητικοί» προηγήθηκαν με 2-0 με διπλό home run του Josh Willingham στο πρώτο inning. Απάντησε άμεσα, όμως, ο Paul Konerko με το ίδιο τρόπο και ισοφάρισε σε 2-2. Μάλιστα, οι «άσπρες κάλτσες» έφτασαν στο 5-2 στο τέλος του πέμπτου inning, κάτι που προκάλεσε την αντικατάσταση του αρχικού pitcher της ομάδας του Όκλαντ, Graham Godfrey.\nΜετά το έβδομο inning, όμως, οι εναλλακτικές λύσεις στο bullpen των γηπεδούχων δεν ανταποκρίθηκαν στις προσδοκίες. Το σκορ, δηλαδή, μειώθηκε σταδιακά στο 5-4, πριν ο Scott Sizemore πετύχει double τριών runs στο πρώτο μισό του ένατου inning.\nΤο διαμορφωμένο 7-5 δεν ανατράπηκε και η ομάδα του Σικάγο υποχώρησε στο 31-35. Από την άλλη, οι «αθλητικοί» προωθήθηκαν βαθμολογικά στο 28-37, αλλά παραμένουν στην τελευταία θέση του δυτικού ομίλου της American League.


#Μένουμε_σπίτι και φροντίζουμε να απασχολούμε τα παιδιά με διασκεδαστικά παιχνίδια\nΤο πλάσιμο της πλαστελίνης είναι από τα αγαπημένα παιχνίδια των παιδιών αυτής της ηλικίας. Ενισχύει τη δημιουργικότητά τους και εξασκεί τις κινητικές τους δεξιότητες. Τώρα που έχετε περισσότερο χρόνο εντός σπιτιού, μπορείτε να φτιάξετε και τη δική σας πλαστελίνη, εύκολα, με υλικά που ήδη έχετε.\nΔείτε πώς θα φτιάξετε τη δική σας πλαστελίνη στο παρακάτω βίντεο.\nΌσο για τις κατασκευές που μπορείτε να φτιάξετε, παρακάτω σας έχουμε μία άκρως ανοιξιάτικη ιδέα. Δείτε πώς μπορείτε θα δημιουργήσετε παρέα με το μικρό σας μία πεταλούδα από πλαστελίνη.\nΤα παιδιά αυτής της ηλικίας μαθαίνουν σιγά σιγά τα γράμματα και τους αριθμούς και μέσα από τη ζωγραφική μπορούν να συνδυάσουν τη διασκέδαση και τη μάθηση. Δείτε στο βίντεο που ακολουθεί, πώς μπορείτε να φτιάξετε υπέροχες ζωγραφιές μαθαίνοντας παράλληλα τους αριθμούς\nΦτιάξτε σπιτάκια αξιοποιώντας το ρολό από το χαρτί υγείας\nΑξιοποιήστε το ρόλο από το χαρτί υγείας που έχει τελειώσει και φτιάξτε αυτή την ευφάνταστη και πανέμορφη κατασκευή. Δημιουργήστε με το μικρό σας πολύχρωμα σπιτάκια και φτιάξτε τη δική σας μικρή πόλη.\nΠαίξτε «Όνομα, ζώο, πράγμα, φυτό»\nΈνα αγαπημένο παιχνίδι που έχει μεγαλώσει γενιές και γενιές. Εάν δεν το έχετε κάνει ήδη, μήπως ήρθε η ώρα να το μάθετε και στο μικρό σας; Με αυτό το παιχνίδι θα εμπλουτίσει τις γνώσεις του και το μυαλό του θα είναι σε εγρήγορση.\nΤο απόγευμα αφού θα έχετε ξεμπερδέψει με τηλεργασίες και διαδικτυακά μαθήματα, είναι ευκαιρία να κάνετε λίγη γυμναστική εντός σπιτιού με το παιδί σας. Δείτε στο βίντεο που ακολουθεί κάποιες πολύ εύκολες ασκήσεις και δοκιμάστε τις.\n#Μένουμε σπίτι και φυτεύουμε με τα παιδιά λαχανικά & λουλούδια που φυτρώνουν γρήγορα


Στέλιος Ράμφος - Διακόσια χρόνια γέννα, 1821-2021: Προδημοσίευση του βιβλίου | Athens Voice\nΔιαβάστε πρώτοι ένα απόσπασμα από το νέο βιβλίο του επιδραστικού φιλοσόφου για τα διακόσια χρόνια από την εθνεγερσία του 1821 που θα κυκλοφορήσει στις 27/5 από τις εκδόσεις Αρμός\nΠροδημοσίευση - Στέλιος Ράμφος, «Διακόσια χρόνια γέννα, 1821-2021»: Διαβάστε ένα απόσπασμα από το βιβλίο που θα κυκλοφορήσει από τις εκδόσεις Αρμός.\nΤο νέο βιβλίο του Στέλιου Ράμφου με τίτλο «Διακόσια χρόνια γέννα, 1821-2021» αναμένεται να κυκλοφορήσει την Παρασκευή 27 Μαΐου από τις εκδόσεις Αρμός και ενώ γιορτάζουμε τα διακόσια χρόνια από την εθνεγερσία του 1821, όχι τα διακόσια χρόνια από το 1821. Η χρονολογία ισχύει για όλους· η γενέθλια σημασία της ισχύει μόνο για τους Έλληνες διότι αυτοί εξεγέρθηκαν τότε, κερδίζοντας με βαρύ φόρο αίματος την νεώτερη ιστορική τους υπόσταση. Η πορεία του έθνους μας ακόμη δεν έχει αποκρυσταλλωθεί ώστε να διατυπώσουμε επακριβώς με όρους ιστορικότητος την δυναμική του ιδρυτικού εκείνου γεγονότος. Όσο η χώρα θα ταλαντεύεται μεταξύ των στρατηγικών της επιλογών και της καθημερινότητος των νοοτροπιών μας, τόσο το Εικοσιένα θα παραμένει στο νόημά του ρευστό, καίτοι ως συμβάν είναι αδιαμφισβήτητο. Η ελληνική κοινωνία μετεωρίζεται, αφού κυριαρχεί ακόμη στα πολιτικά πράγματα ένα μπρoς-πίσω που εμποδίζει την συνεπή της ενότητα στον ιστορικό χρόνο. (…) Καταγράφοντας η επέτειος την σημασία και όχι την εικόνα των γεγονότων, αναδεικνύεται δυνητικά πηγή του ιστορικού χρόνου και ως τέτοια συνδέεται αδιάρρηκτα με το ίδιο το βέλος του.\nΣτέλιος Ράμφος - Διακόσια χρόνια γέννα, 1821-2021 (εκδ. Αρμός): Απόσπασμα από το βιβλίο\n[..] Περιεχόμενο των Απομνημονευμάτων είναι, κατά Σεφέρη, «ο τραγικός αγώνας ενός ανθρώπου, που με όλα τα ένστικτα της φυλής του ριζωμένα βαθιά μέσα στα σπλάχνα του, αναζητά την ελευθερία, το δίκιο, την ανθρωπιά», ενώ η γλώσσα τους με την αμεσότητα και την ασφάλεια στην έκφραση δείχνει έναν αυθορμητισμό που δεν αφήνει ζωτικό χώρο στον συλλογισμό και την εσωτερικότητά του. Ο Μακρυγιάννης εκφράζεται άμεσα χωρίς να το επιδιώκει η να το ξέρει. Είναι ό,τι αισθάνεται και γράφει όπως αισθάνεται, αλλά η φυσική αίσθηση των πραγμάτων αποβαίνει εις βάρος της σημασίας τους. Το αυθόρμητο δηλώνει μία μεταδοτικότητα αμεσίτευτη η οποία, υπηρετώντας την μερικότητα, υπερφαλαγγίζει την σκέψη, όπως αντιπαρέρχεται και την μορφή, οπότε διευκολύνει το χάος αντί να το βάζει σε τάξη.\nΜορφή δεν ονομάζουμε κάποιο συνεκτικό εξωτερικό σχήμα αλλά την ύψωση των πραγμάτων στο ήθος του νοήματος, όπου επικρατεί το βάθος της εκφράσεως και όχι το βάρος της ύλης. Ως αισθητή παρουσία μιας πνευματικής οντότητος συνιστά αναγεννητική πρόσληψη του εμπειρικού στην καθολικότητά του. Γι’ αυτό και το έργο τέχνης μας μορφώνει ψυχικά. Αντιθέτως, στην περίπτωση των Απομνημονευμάτων του Μακρυγιάννη έχουμε περιεχόμενο χωρίς μορφή, ένα Εγώ χωρίς Εμείς, όπου το αδιαμόρφωτο περιεχόμενο εκβάλλει σε αναρχούμενο ύφος. Δεν βάζει απλώς τάξη στο χάος του ύφους η μορφή· ανάγει κυρίως τις ψυχικές εικόνες σε ζωντανή υπόσταση. Εκτός μορφής το άμεσο ύφος αρπάζεται εύκολα από κάθε στιγμή και σβήνει μαζί της. Η αμεσότης ως ευκολία δεν είναι ύφος, είναι αυτοβεβαίωση.\nΗ αμεσότης των Απομνημονευμάτων είναι μάλλον προνεωτερική καταβολή παρά προσωπική έκφραση. Μία παραβολή με το προγενέστερό τους Χρονικό του Γαλαξιδιού το επιβεβαιώνει. Και στις δύο περιπτώσεις τα ιστορικά γεγονότα προσλαμβάνονται σαν φυσικά φαινόμενα και διεκδικούν την συναισθηματική μας προσχώρηση, οπότε η έκφραση τίθεται στην υπηρεσία των αισθήσεων εις βάρος του νοήματος. Το νόημα προϋποθέτει απόσταση και ορίζει πεδίο δράσεως την μορφή. Στην έξαψη και στην δίνη του αισθήματος η γλώσσα εύκολα παραμιλάει. Όπως το κλέφτικο τραγούδι, και το κείμενο του Μακρυγιάννη απηχεί το κοινοτικό πνεύμα και προβάλλει το ταυτοτικό σχήμα ηρωισμός - δικαιοσύνη στο κενό της υποκειμενικότητος. Μετατρέπει έτσι την εκάστοτε ατομική του ενέργεια και τοποθέτηση σε «γεγονός», αναμιγνύοντας τις αισθήσεις με τις εντυπώσεις και τις παρατηρήσεις με τις προτιμήσεις καθώς αφηγείται τα πράγματα.\n[..] Η γραφή του Μακρυγιάννη ακολουθεί τον τρόπο του δημοτικού τραγουδιού. Τα περιστατικά κυλούν κατά παράταξη σαν φυσικά φαινόμενα και η θέληση αντί να προηγείται τα ακολουθεί. Γι’ αυτό και αγνοεί την ελευθερία της ευθύνης με το υποκειμενικό της υπόβαθρο. Όλα συνυπάρχουν στην συνθήκη ενός συγκυριακού παρόντος, το οποίο δεν αφήνει στην έκφραση άλλη διέξοδο από την επανάληψι του ίδιου εν είδει διαφορετικού. Ξαναζούμε τα διατρέξαντα στον χρόνο τους και όχι στον δικό μας· παραιτούμαστε από την φαντασία για να δεξιωθούμε μια παραστατική περιγραφή και να μη βγούμε στην καθαρή συγκίνηση που γεννούν τα πλάσματα της ψυχής. Προσοχή όμως: Από την «συγκίνηση» των αισθητών προέρχεται επίσης η αγάπη για το χαμηλό και ο αρνητισμός της.\nΣτις βιωματικές απογειώσεις του ρουμελιώτη οπλαρχηγού τα γεγονότα και τα συναισθήματα διαπλέκονται αδιάλυτα, το παρελθόν αναπαράγεται σαν μέλλον, ο χρόνος της ενθυμήσεως δεν διαφέρει από τον της αισθήσεως, ενώ η ηθική παράμετρος του προσθέτει μία διάστασι απείρου. Όμως, όσο εμμένουμε στο παρελθόν τόσο μεγαλώνει η αδυναμία μας να συμβολοποιούμε τα γεγονότα και καταφεύγουμε σε αλληγορίες και παρομοιώσεις, τόσο χρειαζόμαστε ηθικοπλαστικά στερεότυπα.\nΈτσι στο «διά ταύτα» των εξιστορήσεων, η αμεσότης γυρίζει σε λαϊκό αίσθημα, οι αγωνιστές μονίμως «διακονεύουν» και οι «εκλαμπρότατοι τους κατατρέχουν». Ο ίδιος είναι «πατριδοφύλακας» ενός τόπου που χάνεται. Εξ ου και διαμαρτύρεται ακατάπαυστα με αποστροφές του τύπου «κι όσα σημειώνω τα σημειώνω γιατί δεν υποφέρω να βλέπω το άδικον να πνίγη το δίκιον». Μιλεί ένας άνθρωπος, την ύπαρξη του οποίου καθορίζει η εικονογραφική διαστολή των σωματικών αισθήσεων, η δε κοινοτική λογική του απαγορεύει να κοιτάζεται «απ’ έξω». [..]\n[..] Το βίωμα των αισθήσεων ως πηγή της υπάρξεως δεσμεύει την φαντασία στις παραστάσεις τους και υποβιβάζει την δημιουργία σε περιγραφή, με ευθύβολους πολύ συχνά, αλλά πλαγίους πάντα τρόπους. Πως να υπηρετήσει έτσι την σκέψη; Όπως όλοι οι αυτόχθονες εξεγερμένοι Έλληνες, ο συγγραφέας μας αντιλαμβάνεται την εθνική ανεξαρτησία εκτός ελευθερίας της βουλήσεως. Θεωρεί την ελευθερία δύναμι δικαιοσύνης και τον δίκαιο «ζυγαριά της ζωής», φροντιστή της ισορροπίας του κόσμου και του μέτρου του, όχι όμως και υποκείμενο ευθύνης. Γι’ αυτό στην προνεωτερική διαγωγή η χρησιμοθηρία ήταν κάτι απολύτως θεμιτό, καθώς μαζί με το αποτέλεσμα εκεί μετρά η επιτηδειότητα με την ευστροφία της και την πανουργία. Αλλιώς πολέμαρχοι με διφορούμενη συμπεριφορά, όπως ο Γώγος Μπακόλας, ο Βαρνακιώτης η ο Ανδρούτσος, δεν θα θεωρούνταν παλληκάρια. Ο Όμηρος δεν έπλασε τυχαία το ηρωικό πρότυπο του πολυμήχανου Οδυσσέα. Τον Μακρυγιάννη ενδιέφερε κατ’ εξοχήν να μην τραυματισθεί η συνοχή της ομάδος, την οποία απειλούσε η ελευθερία της ατομικής βουλήσεως. Καταλάβαινε την δικαιοσύνη σαν ταυτισμό του ατόμου με τους κανόνες της στεγανής κοινότητος, κάτι που το διαφοροποιούσε εκ των πραγμάτων από τον νεώτερο άνθρωπο με την υποκειμενική του συνείδηση. Σαν να μπορούσε να υπάρξει κανείς ελεύθερος εκτός ελεύθερης πολιτείας! Δεν του περνούσε από τον νου ο πολίτης με την αυτεξούσιο θέληση, τα ατομικά δικαιώματα και την κοινωνική ευθύνη. Αυτό κρύβεται πίσω από το περιβόητο «βρισκόμαστε στο Εμείς και όχι στο Εγώ» και μας παραμονεύει.\nΤο υπογραμμίζει, συν τοις άλλοις, εμφατικά η απόφαση του Μακρυγιάννη να εικονογραφήσει τις μάχες της Παλιγγενεσίας εντεταγμένες σε υπεριστορική προοπτική. [..]\nΗ εξιστόρησή τους τόσο στο βιβλίο όσο και στις εικόνες είναι απολογητική της αληθείας, τουτέστι προσαρμόζει στην βούλησή της τις περιστάσεις. Όπως ξέρουμε, προϋπόθεση κάθε δογματισμού είναι τα πρωτεία μιας ιδεολογικής «αλήθειας» απέναντι στην πραγματικότητα. Ψυχικό επακόλουθο αυτής της υπεροχής είναι η διάπλαση των ανθρώπων κατά τις επιταγές παραστάσεων που έχουν διακόψει τους δεσμούς τους με τον λόγο, την δημιουργική φαντασία, την αυθυπέρβαση, και έχουν συνθηκολογήσει με το τέλμα των φαντασιώσεων.\nΤο αντελήφθη ο Κορνάρος και έγραψε τον Ερωτόκριτο, το συνειδητοποίησε ο Θεοτοκόπουλος και πέρασε στην Δύσι, όχι όμως ο Σεφέρης που τους εξωμοίωσε με τον ρουμελιώτη οπλαρχηγό. Στον Μακρυγιάννη θαύμασε την «ασφάλεια» της εκφράσεως που ακουμπά στην λαϊκή παράδοση, του διέφυγε όμως πως η μεσαιωνικής καταβολής λαϊκή αδιακρισία του ιστορικού χρόνου από τον μυθικό, όχι κάποια ψυχολογία του στρατηγού, υπαγόρευε την αμεσότητα και τον αυθορμητισμό της εκφράσεώς του και πως η παράδοση ζει μόνο όταν ζυμώνεται στον χρόνο τον οποίο της προσφέρει ανοιχτόχερα η μορφοπλαστική ενέργεια του πολιτισμού.\nΣτέλιος Ράμφος - βιογραφικό\nΟ Στέλιος Ράμφος γεννήθηκε στην Αθήνα το 1939. Σπούδασε στην Νομική Αθηνών και από το 1965 Φιλοσοφία στο Παρίσι, όπου και δίδαξε (Βενσέν 1969-1974). Επέστρεψε και εγκαταστάθηκε οριστικά στην Ελλάδα το 1974. Η εργασία του επικεντρώνεται στην ερμηνευτική του ελληνισμού με ιδιαίτερη έμφαση στην κατανόηση των πνευματικών χαρακτηριστικών που κληροδότησε το Βυζάντιο στην Νεώτερη Ελλάδα, η άγνοια των οποίων εμποδίζει την αυτοσυνειδησία μας. Ερευνά κυρίως τις συνέπειες που είχε η ματαίωση της βυζαντινής Αναγεννήσεως για την διάπλαση του νεοελληνικού ψυχισμού, ο οποίος παραμένει έκτοτε ελλειμματικός και αστάθμητος, έρμαιο των συγκυριών της ιστορικότητος. Στην Αθήνα δίδαξε κατά το παρελθόν, μεταξύ άλλων, στο Ίδρυμα Γουλανδρή-Χορν, ενώ τώρα διδάσκει στο Ίδρυμα Βασίλη και Μαρίνας Θεοχαράκη.


Ενοχές νέας μαμάς – Φοβάμαι ότι δεν ξέρω πώς να μεγαλώσω ένα ευτυχισμένο παιδί | Εγκυμοσύνη\nΚαλωσήλθες στην μητρότητα και να χαίρεσαι το μωράκι σου!\nΗ φροντίδα ενός μωρού κατά το πρώτο έτος είναι απαιτητική δουλειά που γίνεται ακόμη πιο δύσκολη με τις αϋπνίες, τα κλάματα και τις πολλές ώρες αμηχανίας. Το να αντιμετωπίζεις τις καθημερινές αλλαγές στην ρουτίνα και να μαθαίνεις ταυτόχρονα πώς να φροντίζεις το μωρό χρειάζεται πολλή ενέργεια, συναισθηματικές δεσμεύσεις και υπομονή. Δεν αποτελεί έκπληξη το ότι πολλοί γονείς τα βρίσκουν όλα αυτά δύσκολα. Πολλές γυναίκες μάλιστα έχουν αρνητικές σκέψεις όπως φοβίες για την υγεία του μωρού και την ικανότητα τους να αντιμετωπίσουν τις προκλήσεις του νέου ρόλου τους.\nHelenk εάν πραγματικά θέλεις να διαχειριστείς την κατάσταση θα πρέπει να τα βρεις με τον εαυτό σου πρώτα. Όταν η μάμα είναι καλά τότε είναι καλά και το μωρό και ο μπαμπάς και όλη η οικογένεια. Οι φοβίες, οι τύψεις και οι ενοχές όλα προέρχονται από το άγχος. Από το άγχος που δεν ξέρουμε εάν αυτό που κάνουμε είναι σωστό, από το άγχος μην βλάψουμε το μωρό μας, από το άγχος μην αποτύχουμε να ανταποκριθούμε σωστά στις ανάγκες του μωρού. Πολλές φορές μάλιστα αυτό προέρχεται κι από την τελειομανία να είμαστε οι τέλειες μητέρες-πράγμα ανύπαρκτο και δεν θα συνιστούσα σε καμία γυναίκα να το κάνει. Αντιθέτως προτείνω ότι μία χαρούμενη μαμά θα έχει χαρούμενο μωράκι.\nΤο μωράκι νοιώθει την μαμά και ξέρει πόσο τον αγαπάς. Γνωρίζει ότι όταν κλαίει θα πας να τον σηκώσεις, να τον αγκαλιάσεις, να αισθανθεί το σώμα σου και την μυρωδιά σου. Όταν ανταποκρίνεται η μαμά στις ανάγκες του μωρού εγκαίρως τότε χτίζεται η εμπιστοσύνη και νοιώθει ασφάλεια το μωρό. Το μωρό σου θα σου δείξει τι μαμά χρειάζεται. Πως θα το κάνει αυτό; Με τον τρόπο που επικοινωνεί-προς το παρόν με το κλάμα και το χαμόγελο. Θα εμπιστευτείς το μητρικό σου ένστικτο, θα κάνεις τα λάθη σου ως γονέας, θα συγχωρείς τον εαυτό σου και θα συνεχίζεις το έργο σου απέναντι στο μωρό σου.\nΑλλά πρέπει και εσύ να φροντίσεις τον εαυτό σου-την σωματική υγεία σου αλλά και την συναισθηματική. Κι αυτό σημαίνει όχι στις ενοχές και τύψεις. Έβαλες το μωρό στο πάρκο για να πας τουαλέτα ή να κάνεις μπάνιο ή να μαγειρέψεις ή να περιποιηθείς τον εαυτό σου; Θα λες στον εαυτό σου ότι πρέπει να φροντίσω εμένα για να φροντίσω εσένα (το μωρό). Δεν είναι καθόλου κρύο ούτε απόμακρο. Θα το φιλάς και θα τον αγκαλιάζεις καθώς τον βάζεις κάτω για να περιποιηθείς. Τις δουλείες θα τις κάνεις όταν μπορείς... μία γρήγορη τακτοποίηση μία φόρα την ημέρα κι αυτό προτιμότερο την νύχτα πριν κοιμηθείς για να μην τα κάνεις το πρωί. Εάν έχεις κοινωνική στήριξη στην διάθεσή σου (π.χ. σύντροφο, μαμά, αδέλφια, ή κάποιο έμπιστο πρόσωπο) θα αφήσεις το μωρό μαζί τους για να πηγαίνεις έστω 15 λεπτά περίπατο ή να κάνεις ένα μπάνιο ή για ένα ραντεβού με τον σύντροφό σου για να φροντίσετε την σχέση σας (γιατί τώρα είστε τρείς και χρειάζεστε χρόνο μαζί κι οι δύο σας).\nΒεβαίως υπάρχουν και σοβαρές διαταραχές άγχους στη διάρκεια τις επιλόχειας φάσης τις οποίες μπορούμε να συζητήσουμε εάν θελήσεις (6986775642).\nΟι πρώτοι μήνες είναι πραγματικά τρυφεροί και ιδιαίτεροι -κοίταξε να τις χαρείς γιατί περνάνε πολύ γρήγορα.”\nTags: ενοχές, φοβίες νέας μαμάς


Πατέρας κάνει μπάντζι τζάμπινγκ κρατώντας αγκαλιά την 2 ετών κόρη του | Τι λες τώρα;\nHome \_ διεθνή \_ Πατέρας κάνει μπάντζι τζάμπινγκ κρατώντας αγκαλιά την 2 ετών κόρη του\nδιεθνή, διεθνή, επικαιρότητα\nEvdokia S 3 Απριλίου, 2018 8:57 ΜΜ\nΣχεδόν όλοι οι γονείς μαθαίνουν πράγματα στο παιδί τους και αυτά που τους αρέσουν και δεν τους αρέσουν, είναι πιθανό να επηρεάσουν τα ενδιαφέροντά του. Για παράδειγμα όσοι γονείς αγαπούν τη φύση, μπορεί να μεταφέρουν αυτή την αγάπη και στο παιδί τους, κάνοντας από κοινοί βόλτες στην ύπαιθρο. Ένας πατέρας από τη Μαλαισία, που αγαπά την περιπέτεια, έκανε κάτι αρκετά επικίνδυνο και παράξενο. Αποφάσισε να κάνει μπάντζι τζάμπινγκ κρατώντας στην αγκαλιά του την 2 ετών κόρη του.\nΤο βίντεο που δείχνει τον πατέρα και την κόρη του να πηδούν στο κενό, έκανε τον γύρω του διαδικτύου. Πρόκειται για τον Ρεντά Ροζλάν, έναν διάσημο από τη Μαλαισία που πλέον δέχεται σκληρή κριτική για αυτή του την πράξη.\nΟ Ροζλάν κρατούσε στην αγκαλιά του την κόρη του, πριν πέσει σχεδόν από τα 61 μέτρα.\nΑγκάλιασε την κόρη του και βρέθηκε στο κενό πριν καν την αντίστροφη μέτρηση.\nΧωρίς προειδοποίηση, οι δυο τους έπεσαν από τη γέφυρα στην Κουάλα Κουμπά Μπαρού.\nΗ μικρή που ονομάζεται Μικαέλα, κρατούσε σφιχτά τον μπαμπά της κατά τη διάρκεια της πτώσης. Μετά τη δημοσιοποίηση του βίντεο, ο κόσμος τον έκρινε αρνητικά, επισημαίνοντας πως ήταν μια ιδιαίτερα απρόσεκτη γονική κίνηση.\nΩστόσο ο άνδρας υποστήριξε πως η Μικαέλα φορούσε τα κατάλληλα αξεσουάρ και είχε επίσης μια ζώνη ασφαλείας. Είναι προφανές πως η μικρή δεν φορά ούτε προστατευτικό κράνος.\nΩς απάντηση προς τους κριτές του, ο Ροζλάν επε: «Χαλαρώστε παιδιά. Μην το προσπαθήσετε με τα παιδιά σας αν αυτά δεν είναι έτοιμα για κάτι τέτοιο».\nΕπίσης, υποστήριξε πως δεν υποχρέωσε την Μικαέλα να κάνει το άλμα μαζί του.\nΔήλωσε πως η ίδια το ήθελε πραγματικά και αφού το απόλαυσε, του ζήτησε να το επαναλάβουν. Παρά τα επιχειρήματα του πατέρα, ο δικηγόρος για τα παιδικά δικαιώματα Γκο Σιού Λιν, ανέφερε πως οι γονείς της Μικαέλα «δεν είχαν την κατάλληλη γονική κρίση» επιτρέποντας στην κόρη τους να κάνει κάτι τέτοιο.\n«Το μπάντζι τζάμπινγκ είναι ένα επικίνδυνο άθλημα αδρεναλίνης και υπάρχει μεγάλη πιθανότητα να προκληθεί σωματική βλάβη λόγω της πτώσης. Ποτέ δεν έχω ακούσει να επιτρέπεται σε κανένα παιδί αυτής της ηλικίας να συμμετέχει σε κάτι τόσο ακραίο.»\nΟ Ροζλάν και η εταιρεία που είχε αναλάβει τη διεξαγωγή του μπάντζι τζάμπινγκ, μπορεί να κατηγορηθούν για έκθεση ανηλίκου σε κίνδυνο.\nΔείτε παρακάτω το βίντεο που έχει προκαλέσει έντονες αντιδράσεις.\n20 ποτά που δεν θα τολμούσατε ποτέ να πιείτε!\nΕμπάργκο του ΚΚΕ στον Οικονόμου του ΣΚΑΪ μετά την αντιπαράθεση με την Κανέλλη\nΦωτογραφίες από αστυνομικίνες στη Ρωσία που παρακαλάς να σε… συλλάβουν!\nΠώς 4 χρόνια στη φυλακή μετέτρεψαν έναν 29χρονο σε εκατομμυριούχο


Τα 5 καλύτερα ξενοδοχεία για το 2018 - Rowland Heights - TripAdvisor\nΤα καλύτερα ξενοδοχεία - Rowland Heights, Καλιφόρνια\nRowland Heights - Ξενοδοχεία\nPathfinder Community Regional Park18150 Pathfinder Rd, Rowland Heights, California\nΝο 1 από 6 ξενοδοχεία: Rowland Heights\nΝο 2 από 6 ξενοδοχεία: Rowland Heights\nΝο 3 από 6 ξενοδοχεία: Rowland Heights\nΝο 4 από 6 ξενοδοχεία: Rowland Heights\nΝο 5 από 6 ξενοδοχεία: Rowland Heights\nRowland Heights: Άλλα ξενοδοχεία εκεί κοντά (25)\n2,6 χλμ. από Rowland Heights\n3,4 χλμ. από Rowland Heights\n4,1 χλμ. από Rowland Heights\n4,4 χλμ. από Rowland Heights\n5,9 χλμ. από Rowland Heights\n6,5 χλμ. από Rowland Heights\n6,8 χλμ. από Rowland Heights\n7,1 χλμ. από Rowland Heights\n7,2 χλμ. από Rowland Heights\n7,8 χλμ. από Rowland Heights\n8,1 χλμ. από Rowland Heights\n8,3 χλμ. από Rowland Heights\n8,8 χλμ. από Rowland Heights\n8,9 χλμ. από Rowland Heights\n9,2 χλμ. από Rowland Heights\n9,4 χλμ. από Rowland Heights\n9,7 χλμ. από Rowland Heights\n9,8 χλμ. από Rowland Heights\n9,9 χλμ. από Rowland Heights


vorini-gr: Κι εσύ λάμπεις, Μπάμπη μου\nΑπό χθες το βράδυ αναρωτιέμαι διαρκώς ποια μπορεί να είναι η σοβαρή Χρυσή Αυγή που ψάχνει ο εκλεκτός συνάδελφος -ναι, είμαι και εγώ συνταξιούχος της Τραπέζης της Ελλάδος- Μπάμπης, για να του την κάνω δώρο στην ονομαστική του εορτή....\nΤι να είναι άραγε η σοβαρή Χ.Α.; Ίσως να είναι εκείνη στην οποία ο Καιάδας εξακολουθεί μεν να τραγουδάει τα σουξέ του για τους Εβραίους που καίγονται στο Άουσβιτς και την Άννα Φρανκ που γ..., δεν το κάνει όμως πλέον στα γκαράζ του, το κάνει στο Μέγαρο φορώντας φράκο και διευθύνοντας τεσσαρακονταμελή ορχήστρα πνευστών. «Ρε Μήτσο, με πόσα ωμέγα γράφεται το όμποε;».\nΣοβαρή Χ.Α. είναι εκείνη όπου ο Μιχαλολιάκος βάζει βόμβα στο "Αττικόν", όχι επειδή είναι φασίστας, αλλά επειδή δεν του άρεσε η ταινία. «Αμάν πια αυτός ο Ταρκόφσκι, όλο εκζήτηση και πόζα είναι. Κι αυτά τα κοντινά του, είναι σαν να πρόκειται να κουτουλήσεις μες τον πρωταγωνιστή.\nΧίλιες φορές ο Μπέλα Ταρ!». Σοβαρή Χ.Α. είναι αυτή που τα στελέχη της μαχαιρώνουν Πακιστανούς με το μαχαίρι του Καββαδία, που σπάνε τους πάγκους στις λαϊκές για να βρει αφορμή να ξανάρθει στην Ελλάδα ο Καλατράβα, που λατρεύουν τον Χίτλερ μόνο και μόνο επειδή ήταν μεγάλος ζωγράφος.\n«Σαν τις νεκρές φύσεις του Αδόλφου δεν υπάρχουν άλλες , Ηλία μου». «Έχεις απόλυτο δίκιο, Ηλία μου, πρέπει να του κάνουμε επειγόντως μια αναδρομική»: Αποσπάσματα από την αλληλογραφία των κορυφαίων τεχνοκριτικών Κασιδιάρη και Παναγιώταρου.\nΚι όμως ο Μπάμπης του Σκάι και της "Καθημερινής" το ξεστόμισε και μάλιστα το βράδυ που το Βαρόμετρο της Public Issue έδειχνε ότι ο ΣΥΡΙΖΑ είχε προσπεράσει τη Ν.Δ. «Αφού καλείτε εσείς, κ. Μηλιέ, το ΚΚΕ για συνεργασία, να δείξετε ανοχή σε τυχόν συνεργασία της Ν.Δ. με τη Χρυσή Αυγή, τη σοβαρή Χρυσή Αυγή βέβαια».\nΌλα ίσωμα, όλα πολτός, η Αριστερά που έχυσε το αίμα της για να ελευθερωθεί η Ελλάδα από τον ναζισμό ίσα κι όμοια με τους βρικόλακες του Χίτλερ. Πού στο διάολο βρίσκουν οι κόρακες το θράσος και πιάνουν στο στόμα τους τα ιερά και τα όσια;\nΗ καλή εκδοχή είναι ότι ο Παπαδημητρίου είπε μια μαλακία για να περάσει η ώρα. Η κακή εκδοχή είναι ότι εξέφρασε τις μύχιες σκέψεις του συστήματος, που προκειμένου να εμποδίσει την άνοδο της Αριστεράς στην εξουσία είναι ικανό να ευλογήσει μέχρι και τον γάμο του Σαμαρά με τη Χρυσή Αυγή.\nΌχι με ολόκληρη τη Χ.Α., αυτό δεν θα τους το επιτρέψουν οι έξωθεν πάτρωνές τους, με τη «σοβαρή» Χ.Α., που όταν έρθει η κρίσιμη ώρα θα πουν, «αχ καλέ, δεν το είχαμε καταλάβει ότι εκλεχθήκαμε με ναζιστικό κόμμα. Βλέπαμε τους αγκυλωτούς σταυρούς στα μπράτσα τους, αλλά νομίζαμε ότι ήταν μαίανδροι».\nΕτικέτες ΔΗΜΟΣΙΟΓΡΑΦΙΑ , ΜΠΑΜΠΗΣ ΠΑΠΑΔΗΜΗΤΡΙΟΥ , ΣΚΑΙ , MEDIA NEWS , TV NEWS Αναρτήθηκε από takis vorini\nΑΡΧΕΙΟΘΗΚΗ ΙΣΤΟΛΟΓΙΟΥ Ιουλίου ( 1 ) Αυγούστου ( 3 ) Σεπτεμβρίου ( 2 ) Οκτωβρίου ( 3 ) Νοεμβρίου ( 1 ) Δεκεμβρίου ( 3 ) Ιανουαρίου ( 11 ) Φεβρουαρίου ( 15 ) Μαρτίου ( 18 ) Απριλίου ( 27 ) Μαΐου ( 70 ) Ιουνίου ( 76 ) Ιουλίου ( 87 ) Αυγούστου ( 11 ) Σεπτεμβρίου ( 75 ) Οκτωβρίου ( 60 ) Νοεμβρίου ( 67 ) Δεκεμβρίου ( 47 ) Ιανουαρίου ( 63 ) Φεβρουαρίου ( 36 ) Μαρτίου ( 51 ) Απριλίου ( 43 ) Μαΐου ( 74 ) Ιουνίου ( 71 ) Ιουλίου ( 52 ) Αυγούστου ( 31 ) Σεπτεμβρίου ( 58 ) Οκτωβρίου ( 65 ) Νοεμβρίου ( 63 ) Δεκεμβρίου ( 57 ) Ιανουαρίου ( 77 ) Φεβρουαρίου ( 86 ) Μαρτίου ( 67 ) Απριλίου ( 71 ) Μαΐου ( 80 ) Ιουνίου ( 53 ) Ιουλίου ( 67 ) Αυγούστου ( 22 ) Σεπτεμβρίου ( 63 ) Οκτωβρίου ( 86 ) Νοεμβρίου ( 72 ) Δεκεμβρίου ( 37 ) Ιανουαρίου ( 47 ) Φεβρουαρίου ( 42 ) Μαρτίου ( 43 ) Απριλίου ( 56 ) Μαΐου ( 33 ) Ιουνίου ( 54 ) Ιουλίου ( 66 ) Αυγούστου ( 26 ) Σεπτεμβρίου ( 51 ) Οκτωβρίου ( 55 ) Νοεμβρίου ( 42 ) Δεκεμβρίου ( 32 ) Ιανουαρίου ( 35 ) Φεβρουαρίου ( 53 ) Μαρτίου ( 37 ) Απριλίου ( 46 ) Μαΐου ( 63 ) Ιουνίου ( 32 ) Ιουλίου ( 30 ) Αυγούστου ( 14 ) Σεπτεμβρίου ( 26 ) Οκτωβρίου ( 25 ) Νοεμβρίου ( 29 ) Δεκεμβρίου ( 26 ) Ιανουαρίου ( 34 ) Φεβρουαρίου ( 20 ) Μαρτίου ( 28 ) Απριλίου ( 20 ) Μαΐου ( 24 ) Ιουνίου ( 30 ) Ιουλίου ( 30 ) Αυγούστου ( 14 ) Σεπτεμβρίου ( 31 ) Οκτωβρίου ( 20 ) Νοεμβρίου ( 25 ) Δεκεμβρίου ( 17 ) Ιανουαρίου ( 20 ) Φεβρουαρίου ( 18 ) Μαρτίου ( 29 ) Απριλίου ( 24 ) Μαΐου ( 18 ) Ιουνίου ( 11 ) Ιουλίου ( 14 ) Αυγούστου ( 1 ) Σεπτεμβρίου ( 16 ) Οκτωβρίου ( 19 ) Νοεμβρίου ( 24 ) Δεκεμβρίου ( 14 ) Ιανουαρίου ( 22 ) Φεβρουαρίου ( 23 ) Μαρτίου ( 21 ) Απριλίου ( 11 ) Μαΐου ( 7 ) Ιουνίου ( 21 ) Ιουλίου ( 6 ) Αυγούστου ( 1 )\nΜΕΡΟΣ ΤΗΣ ΔΟΥΛΕΙΑΣ ΜΟΥ ΣΕ ΣΧΕΤΙΚΟΥΣ ΙΣΤΟΤΟΠΟΥΣ ....


Τι Oμορφη Μερα Θεε Μου! – Cinemad\nΤι Oμορφη Μερα Θεε Μου!\nChristos Sfiatkos July 6, 2017 ΚριτικηΝεες Ταινιες\nΣκηνοθεσια: Gennaro Nunziante\nΠαίζουν: Checco Zalone, Nabiha Akkari, Ivano Marescotti\nΚάθε καλοκαίρι οι διανομείς μάλλον το έχουν τάμα να φέρνουν κι από μια ταινία του Checco Zalone στις θερινές αίθουσες χωρίς απολύτως κανέναν λόγο. Πέρυσι είχαμε το «Quo Vado», παραγωγής 2015, φέτος έχουμε το «Che Bella Giornata» παραγωγής 2011 (!!!). Καταλαβαίνεις. Τόση η απόγνωση να έχουμε ταινία του Checco (κατά κόσμον Luca Medici), που ανοίξαμε τα μπαούλα της Medusa Film.\nΟ Checco λοιπόν σε αυτήν την ταινία είναι security σε επαρχιακή ντισκοτέκ, έχοντας όνειρο ζωής να γίνει αστυνομικός. Όχι όμως για το καμάρι της στολής ούτε για να προσφέρει στην κοινωνία, αλλά για όλες τις παροχές του Δημοσίου, κι όταν λέμε παροχές εννοούμε και το κλέψιμο από τα κατασχεμένα αντικείμενα και τη δωροδοκία. ΦΥΣΙΚΑ και αποτυγχάνει να μπει στην αστυνομία – τρεις φορές μάλιστα (εκεί μπαίνουν με συνέντευξη μάλλον και όχι με Πανελλαδικές) – και τελικά καταλήγει να φυλάει ένα αγαλμα της Παναγίας στον καθεδρικό Duomo του Μιλάνου. Μέσα σε όλον τον χαμό που προκαλεί, γνωρίζει μια μυστηριώδη μελαψή κορασίδα, τη Farah (Nabira Akkari), η οποία δείχνει πολύ έντονο ενδιαφέρον για τα εκθέματα του μουσείου αλλά και για τον Checco τον ίδιο, κάτι που από μόνο του φαίνεται ύποπτο. Όντως έχει γοητευτεί από τον αντιπαθέστατο και εγωπαθή Zalone ή απλά θέλει να καλύψει κάτι;\nΗ ταινία αυτή άνοιξε το 2011 σε 850 αίθουσες και συγκέντρωσε 19 εκατομμύρια ευρώ στις πέντε πρώτες ημέρες. Αυτά προφανώς συνέβησαν εντός Ιταλίας, καθώς δημιουργήθηκε κυρίως για εσωτερική κατανάλωση, γι’ αυτό και πολλά από τα αστεία βασίζονται στα στερεότυπα χαρακτήρων του ιταλικού Βορρά και του Νότου. Ως κύριο θέμα έχει την άγνοια των Ιταλών για την αραβική κουλτούρα και παράλληλα παίζει το θέμα της τρομοκρατίας, οπότε ένα κι ένα κάνουν δύο, κι εσείς καταλάβατε πού το πάει πάνω – κάτω.\nΓια τον Zalone δεν έχω να πω πολλά, είναι μάλλον ο αντίστοιχος Σεφερλής της Ιταλίας αλλά στο πιο αντιπαθητικό. Εγωπάθεια, άγνοια κινδύνου, πλήρης ανικανότητα και μεγαλομανία είναι τα κύρια χαρακτηριστικά του Checco, που κρέμεται από τη φούστα της μάνας του (η οποία προσευχόταν μαζί με όλη τη γειτονιά για να περάσει ο κανακάρης της στην αστυνομία).\nΜια εντελώς πολιτικά ανορθόδοξη ταινία με γλυκερό φινάλε κι έναν πρωταγωνιστή που όσο μαντάρα και αν τα κάνει, στο τέλος πάντα θα σώζει την κατάσταση. Θα μπορούσε να είναι πρόταση για θερινό κινηματογράφο αλλά την εβδομάδα που βγαίνει και ο Spiderman, δεν νομίζω.\nPrevious ArticleΟ Πιλοτος\nNext ArticleSpider-Man: Η Επιστροφη στον Τοπο του


Νέο Peugeot 508 Hybrid - Epitrohon\nΝέο Peugeot 508 Hybrid\nΜε 225 ίππους και 54 χλμ αυτονομία\nΝτεμπούτο έκανε το νέο υβριδικό 508 σε sedan και station wagon έκδοση.\nΚαι οι δύο εκδόσεις θα φοράνε το γνωστό 1,6 λίτρων PureTech τετρακίλυνδρο τούρμπο κινητήρα απόδοσης 180 ίππων και συνδυάζεται με έναν ηλεκτροκινητήρα 109 ίππων. Η συνολική ισχύς του υβριδικού συστήματος φτάνει τους 225 ίππους.\nΗ κίνηση μεταδίδεται στον εμπρός άξονα μέσω ενός αυτόματου κιβωτίου ταχυτήτων 8 σχέσεων.\nΗ μπαταρία των 11,8 KWh δίνει αυτονομία 54 χλμ στο sedan και 52 χλμ στο SW και μπορεί να φορτίσει σε μόλις δυο ώρες σε απλό δίκτυο.\nΗ μέση κατανάλωση του υβριδικού 508 είναι στα 1,3λτ/100χλμ και οι εκπομπές CO2 στα 29 g/km και 30 g/km για το station.\nO οδηγός έχει στη διάθεση του τέσσερα προγράμματα οδήγησης, Zero Emissions (μόνο ηλεκτροκινητήρας), Sport (και οι δύο κινητήρες σε λειτουργία), Hybrid (εναλλαγή μεταξύ των δύο κινητήρων) και Comfort (επεμβαίνει στην σκληρότητα της ανάρτησης).\nΟι παραγγελίες για τα υβριδικά 508 έχουν ανοίξει στη Γαλλία και αργότερα μέσα στο έτος θα ανοίξουν και για την υπόλοιπη Ευρώπη.\n508, Hybrid, peugeot, peugeot 508\nΣαν σήμερα στην αυτοκίνηση 8 Σεπτεμβρίου »\n« Drag Race: Model 3 vs I-Pace vs e-Tron vs Supra? (video)


Τελ. ενημ.:22/01/2021 14:13\nΔεκ 22 2003\nΑίσθηση προκάλεσε, ήδη από χθες, το άρθρο του γνωστού τραπεζίτη της EFG Εurobank, Νίκου Καραμούζη, που διαθέτει μεγάλη εμπειρία σε θέματα κεφαλαιαγορών.\nΚι αυτό διότι ο υπογράφων το άρθρο (στην ΚΑΘΗΜΕΡΙΝΗ της Κυριακής) δεν φάνηκε να ”μασάει” καθόλου τις απόψεις του.\nΧωρίς περιστροφές, σκιαγράφησε μια μάλλον ζοφερή εικόνα για τη Σοφοκλέους, μια εικόνα που είναι όμως απολύτως υπαρκτή. Συγκέντρωση των συναλλαγών σε λίγους τίτλους, συγκέντρωση της κεφαλαιοποίησης σε επίσης λίγους (κρατικούς κυρίως) τίτλους, συγκέντρωση των μεριδίων αγοράς σε ελάχιστες χρηματιστηριακές, που ολοένα αυξάνουν την κυριαρχία τους στο χώρο.\nΚαι ταυτόχρονα άμεση απειλή από την ”κυριαρχία” των μεγάλων αγορών στον ενιαίο χρηματοοικονομικό χώρο της Ευρώπης.\nΑυτή η καταγραφή όταν προέρχεται από τον ”προϊστάμενο” της μεγαλύτερης σε μερίδια ΑΧΕΠΕΥ της Σοφοκλέους, της EFG Securities, και εκ των πλέον υψηλόβαθμων στελεχών της δεύτερης σε μέγεθος ιδιωτικής τράπεζας κι όχι από κάποιο εκπρόσωπο των… ”μικρών”, σίγουρα έχει βαρύνουσα σημασία.\nΚι ακόμη μεγαλύτερη όταν ο ίδιος υπογραμμίζει ότι το να ενωθούμε με ένα μεγάλο χρηματιστήριο, όπως έγινε στην περίπτωση της Πορτογαλίας, δεν θα είναι η σωστή κίνηση. Τουλάχιστον όσο εξακολουθούμε να έχουμε την ”πολυτέλεια” της επιλογής, διότι αν ”ερημώσει” κι άλλο το Χ.Α., μάλλον δεν θα την έχουμε.\nΑλλά και στην περίπτωση των εγχώριων θεσμικών και του φθίνοντος ρόλου τους στην αγορά δεν ”μάσησε” τα λόγια του, αντιθέτως προσέφερε και στοιχεία για τη θέση του, για να καταλήξει στην ολοκλήρωση του άρθρου του θέτοντας ένα καθόλου ”ρητορικό” ερώτημα.\nΜας ενοχλεί, σαν στρατηγική της χώρας, να έχουμε ”φαινόμενα” όπως αυτό της Nokia, στη Φινλανδία, επιχειρήσεις δηλαδή με μεγάλη εμβέλεια στο εξωτερικό, που θα έχουν όμως δεσπόζουσα θέση στη χώρα μας, όχι μόνον στην αγορά, αλλά και στην… κεφαλαιαγορά;\nΗ θέση αυτή του κ. Καραμούζη δεν είναι ”καινοφανής”. Ταιριάζει άλλωστε σε μεγάλο βαθμό και με την άποψη του κ. Χριστοδουλάκη περί ”Εθνικών Πρωταθλητών”, άποψη που συχνά έχει επαναληφθεί ακόμη και σε πρόσφατο debate που είχε ο υπουργός με τον κ. Αλογοσκούφη της Ν. Δημοκρατίας.\nΩστόσο, η ξεκάθαρη θεωρητική (και όχι μόνον) διατύπωση της θέσης από τον κ. Καραμούζη, στη συγκεκριμένη συγκυρία, μάλλον πρέπει να έχει κάποιο λόγο.\nΣίγουρα υπάρχει άμεση συσχέτιση με τη ”μεταμόρφωση” της ΕΧΑΕ που επιχειρείται αυτό το διάστημα, κατόπιν της ιδιωτικοποίησής της, ή έστω της … ”τραπεζοποίησής” της.\nΠιθανώς να αποτελεί ένα ηχηρό… ”καμπανάκι” ενάντια στην ελληνική λογική του ”καλύτερα πρώτος στο χωριό παρά δεύτερος στην πόλη”, που αποδεδειγμένα μπλοκάρει πολλές προσπάθειες συγχώνευσης και συνένωσης στον τόπο μας.\nΠιθανώς όμως να είναι και προάγγελος κάποιων γεγονότων ή ακόμη και ένα έμμεσο… κάλεσμα.\nΤο οποίο διατυπώνεται σε μια περίοδο κατά την οποία ουδείς αναμένει εξελίξεις μεγάλου βεληνεκούς, λόγω των επικείμενων εκλογών, πλην όμως όλοι προβληματίζονται για τη… συνέχεια!\nIntracom: Βράζει το… καζάνι


Ο ήλιος της Κύπρου και οι θάλασσες της Ελλάδας | ΑΠΟΚΑΛΥΨΗ\nΟ ήλιος της Κύπρου και οι θάλασσες της Ελλάδας\nΚαλοκαιράκι και η σκέψη των περισσοτέρων στην Κύπρο είναι τι άλλο…διακοπές στην Ελλάδα. Πόσο στοιχίζουν όμως; Η τσέπη μας σηκώνει;\nΒρισκόμαστε στην καρδιά της τουριστικής σεζόν και αν έβαζα τη θέση μου στην θέση ενός Βρετανού, Βέλγου, Γερμανού, έστω Ρώσου, θα μπορούσα ν’ απολαύσω καλοκαιρινές διακοπές στην Ελλάδα σε τιμές χώμα.\nΜετά από έρευνα του apokalipsi. com ένα πακέτο για Ρώσο τουρίστα με απευθείας πτήση από τη Μόσχα και διαμονή για πέντε μέρες στη Ρόδο, σε ξενοδοχείο τριών αστέρων, στοιχίζει περίπου 15.000 ρούβλια, δηλαδή 320 ευρώ.\nΑν περιηγηθεί κάποιος στην ιστοσελίδα γνωστού μεγάλου ταξιδιωτικού πρακτορείου, όπως η Thomson.co.uk και ψάξει για δωμάτιο στην Κρήτη, θα διαπιστώσει ότι ένας μέσος τουρίστας με πτήση από Λονδίνο μετ’ επιστροφή και διαμονή σε ξενοδοχείο τριών αστέρων για μια βδομάδα, θα χρεωθεί λιγότερο από 250 στερλίνες.\nΠερίπου, δηλαδή, όσο ένα εισιτήριο Λάρνακας – Λονδίνου.\nΑν ψάξω και σε άλλες σελίδες, που εντοπίζουν προσφορές, όπως το booking.com, το tripadvisor.com, η το ρωσικό pegast.ru, μπορεί να φανώ ακόμα πιο τυχερός.\nΓια την Ελλάδα και τον τουρισμό της, δεν γίνεται λόγος, διότι μόνο η σύγκριση Κρήτης με 3.5 εκατομμύρια επισκέπτες είναι αρκετή, για να βγάλει κάποιος πολλά συμπεράσματα.\nΌσον αφορά την Κύπρο, ως τουριστικό προορισμό, ναι μεν μπορεί να είμαστε λίγο ακριβοί, να τσιμπάμε λίγο παραπάνω, αλλά ο ήλιος και η θάλασσα πρέπει να πληρώνονται, για την αξία τους.\nΦέτος, πάντως, υπάρχουν πολλοί λόγοι για να επιλέξουμε διακοπές, έστω και τσιμπημένες, κάτω από τον κυπριακό ήλιο ή τη θάλασσα της Ελλάδας. Του χρόνου βλέπουμε…\nΠαρακάτω μπορείτε να δείτε τον πίνακα με το κόστος διακοπών για μία εβδομάδα σε 25 πρωτεύουσες. Οι τιμές από πέρσι είναι σαφώς μειωμένες κατά 10-15%.


Η (Γερμανική) Ιστορία της Κλιματικής Αλλαγής | archaeopteryx\n← Αιολική βιομηχανία, η μεγαλύτερη απάτη της εποχής μας\nΟ (Γερμανικός) σκοπός δεν αγιάζει τα μέσα →\nPosted on 3 Μαρτίου, 2011\tby archaeopteryxgr\nΥπομονή, η ανάρτηση είναι μεγάλη (έχει μερική μετάφραση του video), αλλά το καλό είναι προς το τέλος.\nΤο άρθρο της Daily Mail που ανήρτησα χτες, και η αγγλική μετάφραση της «υπόθεσης εργασίας» είχαν ήδη παρενέργειες. Αλλοδαπός αναγνώστης της μετάφρασης μου συνέστησε να την συζητήσω με τον συγγραφέα του άρθρου, τον Christopher Booker, και μου έστειλε και ένα link με μία διάλεξη του ιδίου. Τα λέει πολύ πιο καλά από εμένα, και έμαθα και μία-δύο πτυχές της προέλευσης του «φαινομένου του θερμοκηπίου» που δεν ήξερα και θα ξεσκαλίσω. Δεν αναφέρει «Γερμανούς», που αναφέρω συνέχεια εγώ, τώρα τελευταία, αναφέρει «Ευρωπαϊκή Ένωση».\nΗ ομιλία του εστιάζεται στα απίθανα λεφτά που έχουν δοθεί σε «έρευνα» για την «κλιματική αλλαγή» και τα ακόμα πιο απίθανα λεφτά για την «μείωση του CO2». Ανέφερε μία εκτίμηση της IEA για $45 τρις(!) σε παγκόσμιο επίπεδο (χλωμό το βλέπω με αυτά που γίνονται…)\nΜου θύμισε την περίοδο των παγετώνων της δεκαετίας του ’70 (έχω γράψει για αυτήν), που σύντομα ξεχάστηκε αλλά εμφανίστηκε κάποιος Σουηδός ονόματι Bert Bolin (που ξεκίνησε από μοντέλα καιρό σε υπολογιστές, και ήταν από τους ιδρυτές του IPCC στα μέσα της δεκαετίας του ’80) που παρατήρησε ότι η ανάκαμψη από τους …παγετώνες του 1975 συνέβη σε περίοδο που το ατμοσφαιρικό CO2 ανέβαινε.\nΤο 1988 εμφανίστηκε ο Jim Hansen σε επιτροπή της Γερουσίας των ΗΠΑ που είχε και τον Al Gore. Και, πιο σημαντικό, την ίδια χρονιά, μερικοί επιστήμονες μαζεύτηκαν στην Γενεύη (ανάμεσα σε αυτούς και ο Bolin και κάποιος John Houghton, με ήδη εκπεφρασμένες απόψεις ότι υπήρχε φαινόμενο θερμοκηπίου και έφτιαξαν το IPCC – βασικά, για να αποδείξουν ότι αυτό στο οποίο πίστευαν υπήρχε). Η Θάτσερ, αρχικά στήριξε την προσπάθεια, αλλά αργότερα άλλαξε, εντελώς, γνώμη. Την Νοστραδάμεια Κλιματολογία την χρωστάμε σε αυτούς τους τρεις κυρίους.\nΤο 1989, ο John H Sununu συμβούλευσε τον Πρόεδρο Bush (μπαμπά), να αυξήσει την χρηματοδότηση για την Κλιματολογία. Δεν βάζω link για αυτούς, γιατί δεν είναι ακριβώς …φιλο-Κλιματολόγοι, ωστόσο η χρηματοδότηση ανέβηκε από $34 εκατ. σε $2 δις! Όπως είπε και ο Lindzen, αν τότε έλεγε κάποιος ότι δεν υπάρχει τέτοιο θέμα, δεν θα έπαιρνε τίποτα. Τότε ανδρώθηκαν και οι διάφορες περιβαλλοντικές ΜΚΟ. Αυτές οι ΜΚΟ έπαιξαν καθοριστικό ρόλο στην Διάσκεψη του Ρίο, το 1992.\nΜέχρι την διάσκεψη του Ρίο, τα περιστατικά που παραθέτει ο Booker «απαλλάσσουν» τους Γερμανούς. Δεν ήμουν Γερμανός στο Ρίο το 1992, αλλά εάν ήμουν Γερμανός, θα έλεγα μέσα μου «πω πω! Τρελαμένοι είναι και τα πιστεύουν αυτά» και ίσως να τα πίστευα και εγώ, αν δεν τα είχα οργανώσει λιγάκι και εγώ.. (Και περιμένετε για παρακάτω…). Τότε αποφασίστηκε ο ρόλος του ΟΗΕ στην διαχείριση της μείωσης των ρύπων, η εμπορία ρύπων κλπ, και φαίνεται ότι στόχος ήταν οι εκπομπές της Κίνας και της Ινδίας. Κατά τον Booker, η «Ευρωπαϊκή Ένωση» έδειξε τότε τον περισσότερο ζήλο.\nΕδώ ξαναέρχομαι στην «υπόθεση εργασίας» μου. Θα κατέληγα στο ότι ένας Σουηδός, ένας Άγγλος, ένας Αμερικάνος και ο Bush (μπαμπάς) και η Thatcher, μέχρι το 1989, «απαλλάσσουν» τους Γερμανούς από την υποψία μου για σκευωρίες.\nΞέρουμε ότι κάτι άλλαξε από το 1989 μέχρι το 1992, εκτός από την επανένωση των Γερμανιών. Όπως έχω ήδη αναρτήσει στις «ορδές των ηλιθίων», η Κυβέρνηση του Helmut Kohl πέρασε τον νόμο Power Feed-in-Act το 1991. Ψάχνοντας τα Γερμανικά πολιτικά της περιόδου, βρήκα στο Weekly Standard όλη μου την «υπόθεση εργασίας»! Από το 1987 είχαν recommendations of a parliamentary commission of inquiry on “Taking Precautionary Action to Protect the Earth’s Atmosphere”! Τον Σεπτέμβριο του 1991 η Γερμανική Bundestag είχε αποφανθεί «Changes in the earth’s atmosphere, the additional greenhouse effect and the resultant changes in the climate … represent a global danger for humanity and the entire biosphere of the earth. If no effective counteracting measures are taken, dramatic consequences are to be expected for all of the earth’s regions».\nΟ φόβος για το φαινόμενο του θερμοκηπίου είχε δημιουργηθεί στην Δυτική Γερμανία από το 1986, από τον καιρό του Bolin! Και εγώ που νόμιζα ότι ανακάλυψα κάτι καινούργιο…\nΑναφορά στον Christopher Booker και ένα βιβλίο που έχει γράψει, εδώ.\nΗ εικόνα, στα γερμανικά, είναι από εδώ. Και η μετάφραση εδώ. Υπάρχουν Γερμανοί επιστήμονες που αμφισβητούν και χλευάζουν την ανθρωπογενή κλιματική αλλαγή. Από το 2009.\nΤον Οκτώβριο του 2010 η Royal Society παραδέχτηκε ότι «υπάρχουν αβεβαιότητες» σχετικά με την «κλιματική αλλαγή»


Οδηγούμε το VW Passat Alltrack 2.0TDI 190PS DSG\n/Οδηγούμε το VW Passat Alltrack 2.0TDI 190PS DSG\nΟδηγούμε το VW Passat Alltrack 2.0TDI 190PS DSG\nΔοκιμάζουμε την απόλυτη εναλλακτική πρόταση απέναντι στη μόδα των SUV.\nΘα έλεγε κανείς ότι οι διαθέσιμοι χώροι ενός αυτοκινήτου είναι όπως και η... πίτσα – όσο και αν έχεις ποτέ δεν είναι αρκετή. Μπορεί, λοιπόν, η θέα της στείσον έκδοσης του Passat αρχικά να μοιάζει πληθωρική, εντούτοις σας διαβεβαιώνουμε ότι κανένας οικογενειάρχης δεν θα δυσκολευτεί να αξιοποιήσει και την τελευταία σπιθαμή από το χώρο φόρτωσης ενός τέτοιου αυτοκινήτου, διαβλέποντας τις πιθανές ευκαιρίες, ιδίως σε μια εξόρμηση εκτός πόλης. Έτσι εκεί που, για παράδειγμα, το ποδήλατο των παιδιών θα έπρεπε να στηριχθεί σε μια εξωτερική σχάρα, τώρα με περισσή άνεση θα βολευτεί στο πορτ μπαγκάζ, μαζί με της αποσκευές της οικογένειας.\nΕν προκειμένω η έκδοση που είχαμε διαθέσιμη για δοκιμή (VW Passat Alltrack 2.0TDI) ξεχωρίζει χάρη στην 4κίνηση, που αυξάνει τις δυνατότητες στις μετακινήσεις, ιδίως στις χειμερινές εξορμήσεις. Εξωτερικά το αυτοκίνητο διαφοροποιείται από τα πιο “ταπεινά” Variant χάρη στα άβαφα διακοσμητικά πλαστικά σε φτερά και μαρσπιέ, στους μεγαλύτερους προφυλακτήρες, αλλά και στις προστατευτικές ποδιές εμπρός και πίσω, που θα φανούν χρήσιμες όταν ο οδηγός επιχειρήσει να κινηθεί εκτός δρόμου χάρη στο αυξημένο ύψος του αμαξώματος από το έδαφος (17,4 εκ.).\nΤέλος, τα διακριτικά logo “Alltrack” σε μαρσπιέ, τασάκι και καθίσματα ολοκληρώνουν την εικόνα της συγκεκριμένης έκδοση.\nΣτο εσωτερικό συναντάμε το γνώριμο κάπως αυστηρό σχεδιασμό του μοντέλου και το υψηλό επίπεδο όσο αφορά την ποιότητα των επιλεγμένων υλικών. Στην κεντρική κονσόλα δεσπόζει η μεγάλη οθόνη αφής, η οποία περιστοιχίζεται από τους απαραίτητους αναλογικούς διακόπτες, έτσι που η λειτουργία όλων των επιμέρους συστημάτων γίνεται απρόσκοπτα, ενώ και συνολικά κάποιος πολύ δύσκολα θα εντοπίσει κάποιο εργονομικό ψεγάδι.\nΤο μερικώς ηλεκτρικά ρυθμιζόμενο κάθισμα του οδηγού είναι λίγο σκληρό αλλά δεν κουράζει στο ταξίδι. Οι χώροι για τους πίσω επιβάτες είναι άφθονοι, πέραν του μεσαίου που είναι πιο περιορισμένος, ενώ -όπως προαναφέραμε- αυτό που εντυπωσιάζει είναι η χωρητικότητα του πορτ μπαγκάζ (639 λίτρα που φτάνουν τα 1.769 με την αναδίπλωση της πλάτης του πίσω καθίσματος). Να επισημάνουμε επίσης ότι το αυτοκίνητο της δοκιμής μας διέθετε κανονική ρεζέρβα,\nΟ γνώριμος 2λιτρος πετρελαιοκινητήρας των 190 ίππων διαθέτει λίγο τραχειά λειτουργία εν στάσει, εντούτοις η εντύπωση αυτή εξαφανίζεται μόλις ανέβει η ταχύτητα. Ο οδηγός μπορεί να επιλέξει ανάμεσα σε ένα πλήθος προγραμμάτων οδήγησης (Eco, Normal, Sport & Off Road), που πέρα από την απόκριση του κινητήρα επεμβαίνουν επίσης στη λειτουργία του συστήματος μετάδοσης και του ESP.\nΗ μέγιστη ροπή των 400Nm αποδίδεται σε ένα ευρύ φάσμα (1.900-3.300 σ.α.λ.), εντούτοις ακόμα και με προσεκτική χρήση του δεξιού πεντάλ υπάρχει ένα σκαλοπάτι στην απόδοση του κινητήρα, ο οποίος “αρπάζει” απότομα – τυπικό φαινόμενο στους περισσότερους ντίζελ, και ευτυχώς έρχεται το 6άρι κιβώτιου διπλού συμπλέκτη να εξομαλύνει εν μέρει τον τρόπο που η ισχύς φτάνει στους τροχούς. Ιδιαίτερα προοδευτικό στη λειτουργία του το DSG, αρχίζει και ξεπερνιέται στην αμεσότητα των αλλαγών από τα πιο σύγχρονα αυτόματα κιβώτια, γεγονός το οποίο επ' ουδενί μπορεί να σταθεί σαν μομφή σε ένα αυτοκίνητο με το χαρακτήρα του Passat.\nΣε κάθε περίπτωση, το αυτοκίνητο χωρίς να βάζει στο δρόμο φωτιά, με τα 0-100 χλμ/ώρα να έρχονται σε 8 δλ. δείχνει σβέλτο, ιδίως αν επιλέξει κανείς τη λειτουργία Sport. Ανεβάζοντας ρυθμούς, οι κλίσεις του αμαξώματος ελέγχονται αποτελεσματικά, τα περιθώρια πρόσφυσης είναι υψηλά και το σύστημα διεύθυνσης παρέχει καλή πληροφόρηση και όλα αυτά χωρίς θυσίες στην άνεση της ανάρτησης. Φυσικά η 4κίνηση -τύπου Ηaldex- προσφέρει ένα επιπλέον ατού στα ολισθηρά οδοστρώματα και από εκεί και πέρα το ανήσυχο δεξί πόδι του οδηγού είναι αυτό που σε μεγάλο βαθμό θα προσδιορίσει και την κατανάλωση του αυτοκινήτου. Οι ακραίες τιμές που πήραμε στην πολυήμερη συμβίωσή μας κυμάνθηκαν ανάμεσα στα 6,4 και 10,9 λίτρα/100 χλμ., με τη μέση να προσεγγίζει τα 8,4 λίτρα/100 χλμ.\nΣτο ταξίδι πάντως ένας πολύ προσεκτικός οδηγός μπορεί να πετύχει μια πολύ χαμηλότερη μέση τιμή, έτσι που η ακτίνα δράσης με ένα φουλάρσιμα να ξεπεράσει τα 800 χλμ.\nΜε την τιμή του VW Passat Alltrack 2.0TDI να διαμορφώνεται στα 44.900 ευρώ, είναι εύλογο ότι οι περισσότεροι θα στραφούν στο σχεδόν κατά 10.000 ευρώ προσιτότερο (αν και λίγο μικρότερο) Tiguan, που προσφέται με ανάλογες επιλογές όσο αφορά τα μηχανικά μέρη. Εντούτοις αυτή ακριβώς είναι και η ιδιαιτερότητα του συγκεκριμένου αυτοκινήτου, που αν και ξεχωριστό δεν έρχεται να το διατυμπανήσει.


Θα τηρηθεί το χρονοδιάγραμμα για το δρόμο προς Πύλο – messinia24\nYou are at:Home»Δήμοι»Πύλος»Θα τηρηθεί το χρονοδιάγραμμα για το δρόμο προς Πύλο\nΘα τηρηθεί το χρονοδιάγραμμα για το δρόμο προς Πύλο\nBy messinia24 on\t 07/08/2019 Πύλος\nΔΕΣΜΕΥΣΗ ΤΟΥ ΥΠΟΥΡΓΟΥ ΥΠΟΔΟΜΩΝ ΚΑΙ ΜΕΤΑΦΟΡΩΝ Κ. ΚΑΡΑΜΑΝΛΗ\nTη διαβεβαίωση για την τήρηση του χρονοδιαγράμματος και την προώθηση των διαδικασιών υλοποίησής του οδικού άξονα Καλαμάτας – Ριζόμυλου – Πύλου – Μεθώνης, έδωσε σήμερα ο Υπουργός Υποδομών και Μεταφορών Κώστας Καραμανλής στον Δήμαρχο Πύλου – Νέστορος Δημήτρη Καφαντάρη και στον πρόεδρο της Ένωσης Ξενοδόχων Μεσσηνίας Δημήτρη Καραλή, αναγνωρίζοντας τη σημασία του συγκεκριμένου έργου στην ανάπτυξη της Μεσσηνίας.\nΣτη συνάντηση που πραγματοποιήθηκε στο Υπουργείο, παρουσία του Γενικού Γραμματέα Υποδομών Γ. Καραγιάννη, του Γενικού Διευθυντή Δημοσίων Έργων Ι. Καρνέση και Συμβούλων του Υπουργού, ο κ. Καραμανλής παρείχε τη διαβεβαίωση τήρησης του χρονοδιαγράμματος που προβλέπεται, χωρίς καμία απόκλιση, γεγονός που αναγνωρίστηκε και από τους παριστάμενους υπηρεσιακούς παράγοντες.\nΟ κ. Καφαντάρης αναφέρθηκε στην αναγκαιότητα του έργου και στην πολυετή πορεία που ακολουθήθηκε μέχρι να φτάσει στο σημερινό στάδιο υλοποίησής του, ενώ, από την πλευρά των ξενοδόχων, ο κ. Καραλής, τόνισε τη σημαντική συμβολή του οδικού άξονα στη βελτίωση της προσβασιμότητας των επισκεπτών στις περιοχές τουριστικής σημασίας με προφανή αναπτυξιακά οφέλη για τους κατοίκους και τους επαγγελματίες.\n«Σημειώνεται ότι για το έργο έχει εκφράσει το ιδιαίτερο ενδιαφέρον του ο πρώην Πρωθυπουργός κ. Αντώνης Σαμαράς, με πρωτοβουλία του οποίου πραγματοποιήθηκε τόσο η σημερινή συνάντηση με τον Υπουργό όσο και η προηγούμενη στις 24 Ιουλίου με παράγοντες του Υπουργείου», αναφέρεται σε σχετική ανακοίνωση του Δήμου Πύλου Νέστορος.\nΚΑΛΑΜΑΤΑ - ΜΕΘΩΝΗ ΚΑΛΑΜΑΤΑ - ΡΙΖΟΜΥΛΟΣ ΚΑΡΑΛΗΣ Δ. ΚΑΦΑΝΤΑΡΗΣ Δ.\nΟ δήμαρχος Καλαμάτας για τον δρόμο προς Πύλο και Μεθώνη


Έλληνας τραγουδιστής: Άντρες μου έστελναν φωτογραφίες και μου πρόσφεραν 2.000 ευρώ - Karfitsa.gr\nΜέσα σε ένα βαν παραχώρησε συνέντευξη στη «Φωλιά των Κου Κου», ο Έλληνας τραγουδιστής.\nΟ Αναστάσιος Ράμμος μίλησε για τα προσωπικά του αλλά και για τον λόγο που δεν μπορεί να πάει στην Eurovision.\nΓενικά σπάω τα νεύρα σε πολύ κόσμο. Όταν σταματώ μια σχέση, σταματάω και τις επαφές. Μου έχουν στείλει άντρες φωτογραφίες και μου πρόσφεραν λεφτά. Κάνω block – delete! Μου έχουν προτείνει 2.000 ευρώ, πολύ λίγα! Δεν θα πήγαινα στην Eurovision γιατί δεν ξέρω πολύ καλά αγγλικά και πιστεύω ότι δεν το ‘χω γιατί έχω διάσπαση προσοχής».